ΣΑΡΩΝΕΙ ΣΦΟΔΡΗ ΚΑΚΟΚΑΙΡΙΑ ΤΗΝ ΕΥΡΩΠΗ - Νεκροί και τραυματίες ...\nΘέμα: ΣΑΡΩΝΕΙ ΣΦΟΔΡΗ ΚΑΚΟΚΑΙΡΙΑ ΤΗΝ ΕΥΡΩΠΗ - Νεκροί και τραυματίες ... Τρι Μαρ 25, 2008 5:39 pm\nΣαρώνει η κακοκαιρία την Ευρώπη και δυστυχώς έχουμε τα πρώτα θύματα αυτής της σφοδρής κακοκαιρίας. Ένα άτομο έχασε τη ζωή του και άλλα 30 τραυματίστηκαν, εκ των οποίων πέντε σοβαρά, σήμερα το πρωί σε μια τεράστια καραμπόλα από 60 αυτοκίνητα σε αυτοκινητόδρομο στο βόρειο τμήμα της Αυστρίας, έγινε γνωστό από τα σωστικά συνεργεία.\nΣύμφωνα με την αστυνομία της άνω Αυστρίας, η καραμπόλα έγινε στον αυτοκινητόδρομο Βιέννης-Σάλτσμπουργκ, ανάμεσα στο Σεελβάχεν και το Σεντ Γκεόργκεν, γύρω στις 11.00 ώρα Ελλάδας, και προκλήθηκε από τη μειωμένη ορατότητα λόγω χιονοθύελλας. Σύμφωνα με τον Ερυθρό Σταυρό του Σάλτσμπουργκ, που συμμετέχει στις προσπάθειες απεγκλωβισμού των τραυματιών, ένα λεωφορείο είναι ανάμεσα στα 60 οχήματα που έχουν συγκρουστεί.\nΑισθητό το πέρασμα της κακοκαιρίας όμως και από τη χώρα μας. Με προβλήματα αρχίζει σταδιακά η επιστροφή των εκδρομέων της 25ης Μαρτίου. Σύμφωνα με την Τροχαία, λόγω των έντονων χιονοπτώσεων αντιολισθητικές αλυσίδες χρειάζονται τα οχήματα που κινούνται στο δρόμο Καστοριάς - Ιωαννίνων, μέσω Νεστορίου. Μετά την πρωινή χιονόπτωση στην πόλη των Ιωαννίνων, που άφησε μία ελαφριά πασπάλα στα αυτοκίνητα, τα φαινόμενα θα συνεχιστούν με αυξανόμενη ένταση από τις βραδινές ώρες. Χιόνι περιμένουμε το βράδυ στην πόλη της Φλώρινας και πιθανόν και στην Καστοριά.\nΤους 50 πόντους έφθασε το χιόνι στο Μέτσοβο, τους 30 πόντους στη Βίγλα, την Κόνιτσα, τους Καλαρύτες και τα Τζουμέρκα. Με αντιολισθητικές αλυσίδες η κίνηση των οχημάτων στις επαρχιακές οδούς του νομού. Ελαφριά πασπάλα άφησε στην Πάρνηθα η πρωινή πρόσκαιρη χιονόπτωση. Νέες χιονοπτώσεις στην Πάρνηθα περιμένουμε από την Πέμπτη. Να τονίσουμε ότι ο καιρός μέχρι την Κυριακή θα είναι χειμωνιάτικος και τα φαινόμενα που θα εκδηλωθούν στη χώρα θα έχουν έντονο χαρακτήρα. Συνιστούμε την προσοχή των πολιτών καθώς σημάδια βελτιώσεως του καιρού που θα παρατηρηθούν κατά τη διάρκεια αυτής της κακοκαιρίας θα είναι σύντομα και παροδικά.\nΛόγω των θυελλωδών ανέμων ζημιές προκλήθηκαν εχθές το μεσημέρι στο χιονοδρομικό κέντρο Καρπενησίου. Ο θυελλώδης άνεμος σήκωσε τη στέγη του σαλέ και από τύχη δεν τραυματίστηκε κανείς. Εκείνη τη στιγμή στις πίστες ήταν περισσότεροι από 20 σκιέρ. Ένα αυτοκίνητο υπέστη ζημιές. Προβλήματα στις ακτοπλοϊκές γραμμές δημιουργούν τα "γυρίσματα" του καιρού με τους ισχυρούς ανέμους να φθάνουν και τα 9 μποφόρ στα πελάγη αλλά και τις ξαφνικές καταιγίδες.\nΔεν εκτελούνται τα δρομολόγια των πλοίων από το λιμάνι του Πειραιά για Κυκλάδες, Κρήτη και Δωδεκάνησα. Μόνο με πλοία κλειστού τύπου τα δρομολόγια για Αργοσαρωνικό. Επίσης δεν εκτελούνται τα δρομολόγια των πορθμειακών γραμμών: Αγία Μαρίνα - Νέα Στείρα, Άγιος Γεώργιος Λιχάδος - Άγιος Κωνσταντίνος, Ρίο- Αντίρριο και Αιδηψός- Αρκίτσα. Όσοι πρόκειται να ταξιδέψουν, θα πρέπει να επικοινωνούν με τα κατά τόπους Λιμεναρχεία. Στις Ράχες και στο Αχλάδι Φθιώτιδας βάρκες βούλιαξαν από τα μεγάλα κύματα που προκάλεσαν οι δυνατοί άνεμοι.\nΔέντρα ξεριζώθηκαν στην Πάτρα αλλά και στη Λάρισα. Στη Λάρισα που επλήγη από σφοδρούς ανέμους οι οποίοι δημιουργούσαν και μικρούς ανεμοστρόβιλους, ξεριζωμένα δέντρα, σπασμένες βιτρίνες και αντικείμενα που είχαν παρασυρθεί από τον έντονο άνεμο και προσγειώνονταν πάνω σε ΙΧ, συνέθεσαν το σκηνικό λίγο μετά εχθές το μεσημέρι. Το φαινόμενο που κράτησε περίπου τρεις ώρες και εκτονώθηκε με βροχή έπιασε απροετοίμαστη την πόλη, δημιούργησε σοβαρότατα προβλήματα στο δίκτυο της ΔΕΗ, ενώ αποκολλήθηκαν στέγες, κεραίες τηλεοράσεων και άλλα αντικείμενα. Επίσης, έσπασαν τα τζάμια στο κολυμβητήριο της πόλης με αποτέλεσμα να σταματήσει η λειτουργία του για το επόμενο διήμερο. Πολλές ήταν οι κλήσεις που δέχτηκε η πυροσβεστική, ενώ συνεργεία του δήμου ανέλαβαν τη μεταφορά των δέντρων που ξεριζώθηκαν ακόμα και στην κεντρική πλατεία της Λάρισας. Το φαινόμενο έπληξε και τα περίχωρα. Προβλήματα όμως αντιμετώπισε από τη βροχή και τους θυελλώδεις ανέμους και η Θεσσαλονίκη. Πλούσιο φωτορεπορτάζ στο Forun του GEO -MΕΤΕΟ\nΣφοδρή χιονόπτωση και θυελλώδεις άνεμοι προκάλεσαν προβλήματα στον εθνικό δρόμο Ιωαννίνων - Τρικάλων στην περιοχή της Κατάρας, αναγκάζοντας την Τροχαία να διακόψει για περισσότερο από 1,5 ώρα την συγκοινωνία εχθές βράδυ, καθώς υπήρχε κίνδυνος να παρασυρθούν αυτοκίνητα από την σφοδρότητα του αέρα και να προκληθούν ατυχήματα. Η απαγόρευση ίσχυε και για τα βαριά οχήματα, που στάθμευσαν σε διάφορα σημεία της εθνικής οδού πριν το Μέτσοβο. Λίγο πριν τις 21.00 εχθές βράδυ άρχισε σταδιακά να επιτρέπεται και πάλι στα αυτοκίνητα να συνεχίσουν το ταξίδι τους, υπό την προϋπόθεση ότι είναι εφοδιασμένα με αλυσίδες. Στην περιοχή χιονίζει μέχρι αυτή τη στιγμή (ώρα 07.00) ωστόσο τόσο στην Κατάρα, όσο και στη Μηλιά, οι δρόμοι είναι "καθαροί" καθώς τα αποχιονιστικά μηχανήματα εργάζονται συνεχώς.\nΩστόσο αναμένονται να συνεχιστούν οι χιονοπτώσεις και οι ξαφνικές χιονοθύελλες, οπότε για κάθε ενδεχόμενο πρέπει οι οδηγοί να έχουν μαζί τους αλυσίδες. Οι βροχές θα συνεχιστούν και τις επόμενες ημέρες. Εν τω μεταξύ, λάσπη έβρεξε σε πολλές περιοχές της χώρας. Η Αφρικανική σκόνη έκανε αγνώριστα μπαλκόνια, τζάμια και αυτοκίνητα. Το φαινόμενο είναι παροδικό και δεν αναμένεται να δημιουργήσει αναπνευστικά προβλήματα στις ευπαθείς ομάδες. Προβλήματα από ξαφνικό μπουρίνη εχθές το απόγευμα και στην Κόρινθο όπου ο δυνατός αέρας παρέσυρε κάδους και άλλα αντικείμενα.\nΣε συναγερμό έχουν τεθεί οι αρμόδιες αρχές Πολιτικής Προστασίας σε ολόκληρη σχεδόν την Ευρώπη για την αντιμετώπιση του σφοδρού κύματος κακοκαιρίας που έχει αρχίσει να επηρεάζει τη γηραιά Ήπειρο από την Παρασκευή και πλέον χτυπά και την Ελλάδα. Η κακοκαιρία προκάλεσε προβλήματα στο βόρειο τμήμα της Ευρώπης, αλλά έφτασε μέχρι το νότο, την Ιταλία και την Ισπανία. Δύσκολες ώρες για το οδικό δίκτυο στη Βρετανία από την πυκνή χιονόπτωση. Η κακοκαιρία έγινε αισθητή μέχρι και στην καρδιά του Λονδίνου.\nΣτην Ολλανδία μιλούν για το πιο κρύο Πάσχα των τελευταίων τεσσάρων δεκαετιών: Στο Άμστερνταμ, το Ρότερνταμ, την Ουτρέχτη χιονίζει συνεχώς, ενώ πολλά μικροατυχήματα σημειώθηκαν στους δρόμους, χωρίς όμως να υπάρξουν τραυματισμοί. Στη Γαλλία, οι Αρχές ανέβασαν το επίπεδο συναγερμού στο πορτοκαλί, σε τμήματα της Βουργουνδίας και σε περιοχές κοντά στις Άλπεις: Εκεί η χιονόπτωση προκάλεσε τα περισσότερα προβλήματα και χαρακτηρίστηκε ασυνήθιστη για την εποχή. Στη νότια Ιταλία, η άνοιξη αργεί να φανεί. Το χιόνι καλύπτει την Αίτνα, ενώ οι παραλίες στην Κατάνια ερημώνουν λόγω των θυελλωδών ανέμων. Αλλά και η Ισπανία δοκιμάστηκε από ξαφνική και πυκνή χιονόπτωση. Σύμφωνα με τις προβλέψεις οι ίδιες καιρικές συνθήκες θα ταλαιπωρήσουν τα επόμενα εικοσιτετράωρα τους κατοίκους της Καταλονίας, της Γαλικίας και άλλων περιοχών της χώρας.\nΝα δούμε τέλος την εξέλιξη του καιρού στη χώρα μας. Νέο κύμα κακοκαιρίας αναμένεται από Πέμπτη βράδυ και κυρίως την Παρασκευή και το Σάββατο με βροχές, καταιγίδες, χιόνια σε χαμηλότερα υψόμετρα και θυελλώδεις ανέμους. Νέα επέλαση κακοκαιρίας θα έχουμε και την επόμενη εβδομάδα. Συνιστάτε η προσοχή των πολιτών καθώς αναμένονται θυελλώδεις άνεμοι τα επόμενα 24ωρα σε όλη τη χώρα.\nΘέμα: Απ: ΣΑΡΩΝΕΙ ΣΦΟΔΡΗ ΚΑΚΟΚΑΙΡΙΑ ΤΗΝ ΕΥΡΩΠΗ - Νεκροί και τραυματίες ... Τρι Μαρ 25, 2008 7:27 pm\nΠανικός έγινε...Ε ρε να πάρει σε μας δεν μπορεί να γίνει κάτι τέτοιο??\nΠάντως δεν πιστεύω ότι ήταν τόσο δυνατή η κακοκαιρία..αυτό που οδήγησε σε ταλαιπωρία και ατυχήματα ήταν το ότι θα υπήρχε επιστροφή των εκδρομέων λόγω του Πάσχα και το γεγονός ότι δε θα ήταν προετοιμασμένοι για μια χειμωνιάτικη κακοκαιρία εν μέσω άνοιξης...\nΑκολουθεί αφιέρωμα για Καιμάκτσαλαν μετά από σημερινή εκδρομή στο θέμα χιονοδρομικών...\nΘέμα: Απ: ΣΑΡΩΝΕΙ ΣΦΟΔΡΗ ΚΑΚΟΚΑΙΡΙΑ ΤΗΝ ΕΥΡΩΠΗ - Νεκροί και τραυματίες ... Τρι Μαρ 25, 2008 11:16 pm\nΑρκετά προβλήματα είχανε και τις προηγούμενες ημέρες εδώ στη Σκωτία, κυρίως στα βορειότερα τμήματα, ακόμα και σε περιοχές με χαμηλό υψόμετρα ( >300μ) . Εδώ στο Εδινβούργο χιόνισε λιγάκι, αλλά τίποτα το ιδιαίτερο. Τα βουνά όμως πρέπει να έβαλαν κάποιους πόντους...\nΕντωμεταξύ σήμερα το πρωί, η Τ στις 06.15 που περίμενα το λεοφωρείο ήτανε -5 όπως άκουσα στο ραδιόφωνο, το οποίο και μου φάνηκε λιγάκι υπερβολικό, διότι δεν είχα διαβάσει κάπου για τόσο χαμηλή Τ. Είχα δεί μέχρι και -2 με -3. Πάντως τις τελευταίες μέρες μας εχει ψοφήσει, αυτό είναι το θέμα. Συνεχίζεται ο χειμώνας κανονικά εδώ πέρα, με Τ που έχουνε μέρες να φτάσουνε τους 10 βαθμούς... Μέχρι και 8 βλέπω τις επόμενες μέρες για μέγιστες, ενώ οι αρνητικές ελάχιστες είναι σχεδόν καθημερινό φαινόμενο τελευταία....\nΘέμα: Απ: ΣΑΡΩΝΕΙ ΣΦΟΔΡΗ ΚΑΚΟΚΑΙΡΙΑ ΤΗΝ ΕΥΡΩΠΗ - Νεκροί και τραυματίες ... Τρι Μαρ 25, 2008 11:23 pm\nΑυτά είναι...οχι σαν κι εμάς..


Όροι και Προϋποθέσεις - Novoville\nΤο λογισμικό Novoville ανήκει στον τομέα των υπηρεσιών της ηλεκτρονικής διακυβέρνησης όπως αυτή ορίζεται από το νόμο 3979/2011. Αποτελεί ένα ολοκληρωμένο πληροφοριακό σύστημα με το οποίο οι εγγεγραμμένοι χρήστες αφού ταυτοποιηθούν μέσω του κινητού τηλεφώνου τους αποστέλλουν ηλεκτρονικά πληροφορίες σε ένα διακομιστή (server). Οι πληροφορίες αυτές (ή πακέτα δεδομένων) περιλαμβάνουν δεδομένα γεωτοποθεσίας, πολυμεσικό υλικό (φωτογραφία) και αλφαριθμητικά δεδομένα (κείμενο). Ο διακομιστής συλλέγει αυτά τα δεδομένα και τα διατηρεί με ασφάλεια. Πρόσβαση παρέχεται σε πιστοποιημένο προσωπικό της εταιρείας καθώς και σε πιστοποιημένο προσωπικό των Οργανισμών Τοπικής Αυτοδιοίκησης (ΟΤΑ) που ως πιστοποιημένοι χρήστες έχουν αποδεχτεί τους όρους χρήσης με σύμβαση ορισμένου χρόνου όπως ορίζει η εταιρία.\nΗ Πολιτική Απορρήτου βρίσκεται εδώ.\nH Εταιρεία προστατεύει αυστηρά την ασφάλεια των προσωπικών δεδομένων και τις επιλογές των υποκειμένων των δεδομένων για την προοριζόμενη χρήση τους. Χρησιμοποιεί σύγχρονα τεχνολογικά και βιομηχανικά πρότυπα για την τήρηση της εμπιστευτικότητας και της ακρίβειας των πληροφοριών που της παρέχονται. Για την προστασία των προσωπικών δεδομένων, χρησιμοποιούνται “ασφαλείς διακομιστές” (servers) με το βιομηχανικό πρότυπο κρυπτογράφησης “SSL 128 bit key”. Ωστόσο, το Διαδίκτυο δεν είναι ένα ασφαλές μέσο, έτσι ώστε η Εταιρία να μπορεί να εγγυηθεί ότι οι πληροφορίες, που υποβάλλονται σε αυτή θα είναι απαλλαγμένες από μη εξουσιοδοτημένη παρεμβολή τρίτων.\nΑλλαγές Πολιτικής και Όρων\nΒ. Ότι γνωρίζει πως πιστοποιημένο προσωπικό του Οργανισμού Τοπικής Αυτοδιοίκησης (ΟΤΑ) επιτρέπεται σύμφωνα με την Πολιτική Απορρήτου να έχει πρόσβαση σε συγκεκριμένα δεδομένα που θα συλλέγει με σεβασμό του δικαιώματος προστασίας δεδομένων προσωπικού χαρακτήρα και της ιδιωτικότητας των φυσικών προσώπων όπως ορίζει ο Γενικός Κανονισμός Προστασίας Δεδομένων (ΓΚΠΔ).\nΕ. Ότι αποδέχεται την δεοντολογία Μελών όπως αυτή περιγράφεται παρακάτω (παρ.10).\nΌροι και προϋποθέσεις για υπηρεσίες στάθμευσης\nΤο λογισμικό Novoville ανήκει στον τομέα των υπηρεσιών της ηλεκτρονικής διακυβέρνησης όπως αυτή ορίζεται από το νόμο 3979/2011. Αποτελεί ένα ολοκληρωμένο πληροφοριακό σύστημα με το οποίο οι εγγεγραμμένοι χρήστες, αφού ταυτοποιηθούν μέσω του κινητού τους τηλεφώνου, αποστέλλουν ηλεκτρονικά πληροφορίες σε ένα διακομιστή (server). Οι πληροφορίες αυτές (ή πακέτα δεδομένων) περιλαμβάνουν δεδομένα γεωτοποθεσίας, πολυμεσικό υλικό (φωτογραφία) και αλφαριθμητικά δεδομένα (κείμενο). Ο διακομιστής συλλέγει αυτά τα δεδομένα και τα διατηρεί με ασφάλεια. Πρόσβαση παρέχεται σε πιστοποιημένο προσωπικό της εταιρείας καθώς και σε πιστοποιημένο προσωπικό των Οργανισμών Τοπικής Αυτοδιοίκησης (ΟΤΑ) που ως πιστοποιημένοι χρήστες έχουν αποδεχτεί τους όρους χρήσης με σύμβαση ορισμένου χρόνου όπως ορίζει η εταιρία.\nΕνδεικτικά και όχι περιοριστικά δεν επιτρέπεται στα μέλη του λογισμικού να χρησιμοποιούν τo λογισμικό για: α) Παρενόχληση της ιδιωτικής ζωής και των ατομικών και κοινωνικών δικαιωμάτων άλλων χρηστών-μελών. β) Ανάρτηση, δημοσίευση, αποστολή, μεταφορά ή εγκατάσταση περιεχομένου που περιέχει ψηφιακούς ιούς ή οποιοδήποτε άλλο ηλεκτρονικό κώδικα, αρχεία ή προγράμματα τα οποία είναι δυνατόν να προκαλέσουν σοβαρή βλάβη στη λειτουργία οποιουδήποτε λογισμικού ή εξοπλισμού ηλεκτρονικών υπολογιστών. γ) Ανάρτηση, δημοσίευση, αποστολή, μεταφορά ή εγκατάσταση περιεχομένου που είναι δυνατόν να θεωρηθεί παράνομο, παραπλανητικό, απειλητικό, προσβλητικό, δυσφημιστικό, χυδαίο, βίαιο, υβριστικό, ρατσιστικό ή/και παραβιάζει τα προσωπικά δεδομένα τρίτων. δ) Ανάρτηση, δημοσίευση, αποστολή, μεταφορά ή εγκατάσταση περιεχομένου που αποτελεί παραβίαση οποιασδήποτε ισχύουσας, εθνικής ή ευρωπαϊκής νομοθεσίας ή/και διεθνούς Συνθήκης.


«1939-1945. Θυμόμαστε τα πάντα. Η νίκη είναι δική μας»\nΠΟΛΙΤΗΣ NEWS, 09/05/2019 (τελευταία ενημέρωση 11:44)\nΘυμόμαστε ότι ο Δεύτερος Παγκόσμιος Πόλεμος ήταν μια τρομερή καταστροφή για τους Ουκρανούς. Θυμόμαστε ότι οι επιτιθέμενοι σταμάτησαν με κοινές προσπάθειες. Δεν ξεχνάμε ότι κάποιος, που υπερασπίζει τη γη του, πάντα κερδίζει. Αυτή η μνήμη μας κάνει πιο δυνατούς. Αυτή η μνήμη είναι μια εγγύηση ότι στο μέλλον μια τέτοια τραγωδία δεν θα επαναληφθεί.\nΟ Β’ Παγκόσμιος Πόλεμος έγινε ο πιο αιματηρός στην ιστορία της ανθρωπότητας. Η Ουκρανία τιμά όλους εκείνους που πολέμησαν εναντίον του ναζισμού, καθώς και όλα τα θύματα.\nΗ Ημέρα της Μνήμης και της Συμφιλίωσης και η Ημέρα της Νίκης συμβολίζει όχι τον θρίαμβο των νικητών πάνω από τους ηττημένους, αλλά θα πρέπει να υπενθυμίζει την τρομερή καταστροφή και την προειδοποίηση ότι είναι αδύνατο να επιλυθούν πολύπλοκα διεθνή προβλήματα με ένοπλα μέσα και τελεσίγραφα, με επιθετικότητα και προσάρτηση. Ο πόλεμος έχει τελειώσει και το πιο σημαντικό αποτέλεσμα του δεν πρέπει να είναι νίκη, αλλά η ειρήνη.\nΓια τους Ουκρανούς, ο πόλεμος άρχισε τον Μάρτιο του 1938, ως αποτέλεσμα της συνωμοσίας του Μονάχου, όταν τα ουγγρικά στρατεύματα, φιλικά προς τη Γερμανία, κατέλαβαν την πρόσφατα ανακηρυχθείσα Κάρπαθο-Ουκρανία, η οποία ήταν προηγουμένως μέρος της Τσεχοσλοβακίας.\nΣτην εκστρατεία του Σεπτεμβρίου του 1939, 112.000 Ουκρανοί μπήκαν σε μάχη με την Βέρμαχτ στη σύνθεση του Πολωνικού Στρατού, 7.834 στρατιώτες ουκρανικής ιθαγένειας σκοτώθηκαν σε μάχες με την Βέρμαχτ κάτω από τις πολωνικές σημαίες και 16.000 τραυματίστηκαν στην εκστρατεία του Σεπτεμβρίου.\nΣτην Ουκρανία, κατά τους πρώτους μήνες του πολέμου το καλοκαίρι του 1941, ο Κόκκινος Στρατός ασκούσε εκτεταμένα την λεγόμενη «πρώιμη» κλήση για αγόρια ηλικίας 16-17 ετών, τα οποία, χωρίς εκπαίδευση και συχνά ανεπαρκώς οπλισμένα, ρίχτηκαν αμέσως στη μάχη, με αποτέλεσμα μαζικούς θανάτους. Μεταξύ των στρατιωτών που κλήθηκαν το καλοκαίρι το 1941, μόνο το 3% του συνόλου επιβίωσαν.\nΩστόσο, γενικά, κατά τον Δεύτερο Παγκόσμιο Πόλεμο, ένας στους πέντε Ουκρανούς έχασαν τη ζωή τους. Από τα 41,7 εκ. άτομα που έζησαν πριν από τον πόλεμο στην Ουκρανική Σοβιετική Σοσιαλιστική Δημοκρατία, το 1945 παρέμειναν μόνο 27,4 εκ.\nΚατά την εκκένωση από την Ουκρανία προς την Ανατολή της ΕΣΣΔ απομακρύνθηκαν χιλιάδες από τις καλύτερες βιομηχανικές επιχειρήσεις, οι οποίες μετά τον πόλεμο δεν είχαν επιστραφεί στις πόλεις της Ουκρανίας όπου ήταν πριν. Ήταν οι επιχειρήσεις για τη δημιουργία των οποίων ο ουκρανικός λαός πλήρωσε το δικό του αίμα (με την κυριολεκτική έννοια της λέξης) και οι οποίες κατά τη δεκαετία του 1930, αποτέλεσαν τη βάση για την ίδρυση ενός στρατιωτικο-βιομηχανικού συγκροτήματος στο ανατολικό τμήμα της ΕΣΣΔ στα μεταπολεμικά χρόνια.\nΤο 1941, οι σοβιετικές αρχές άφησαν την «καμένη γη» κατά τη διάρκεια της υποχώρησης. Κατά την εκκένωση στην πόλη Ζαπορίζια, ο υδροηλεκτρικός σταθμός Dniproges ανατινάχθηκε. Και ούτε ο άμαχος πληθυσμός ούτε οι κοντινές στρατιωτικές μονάδες δεν το γνώριζαν, πολλά από τα οποία βυθίστηκαν από τον άξονα των νερών του ποταμού Δνείπερου. Στην πόλη του Δνιπροπετρόβσκ, το αρτοποιείο ανατινάχτηκε μαζί με τους εργάτες. Στην Οδησσό, κατά την υποχώρηση του Κόκκινου Στρατού, πλημμύρισαν τις παράκτιες συνοικίες με τους κατοίκους και τους τραυματίες – άνδρες του Κόκκινου Στρατού που ρίχτηκαν στη θάλασσα μαζί με ασθενοφόρα. Υπήρχαν πολλά τέτοια παραδείγματα. Και όλα αυτά δεν έγιναν από τους Ναζί, αλλά από τους κομμουνιστές κατά τη διάρκεια της υποχώρησης.\nΟ ανταποκριτής της Saturday Evening Post, που επισκέφθηκε την Ουκρανία το 1945, έγραψε με τρόμο: «Αυτό που ορισμένοι προσπαθούν να απεικονίσουν ως “ρωσική δόξα” ήταν, πρώτα απ ‘όλα, ο πόλεμος της Ουκρανίας. Καμία ευρωπαϊκή χώρα δεν υπέφερε περισσότερο από βαθιές πληγές που προκλήθηκαν στις πόλεις της, τη βιομηχανία της, τη γεωργία και το ανθρώπινο δυναμικό της».\nΗ τιμή της νίκης κατά του ναζισμού ήταν εξαιρετική απώλεια των Ουκρανών και των πολιτών της Ουκρανίας άλλων εθνικοτήτων κατά τη διάρκεια του 1939-1945. Οι πιο σοβαρές απώλειες ήταν δημογραφικές, υπολογιζόμενες σε 8-10 εκατομμύρια άτομα. Ο Δεύτερος Παγκόσμιος Πόλεμος άλλαξε εντελώς την εθνική ταυτότητα της ουκρανικής κοινωνίας. Από την Ουκρανία εξαφανίστηκαν οι “προηγούμενες” εθνικές μειονότητες, όπως οι Γερμανοί που μετακόμισαν στα ανατολικά της ΕΣΣΔ το 1941, 1944 και 1945, οι Τάταροι της Κριμαίας που απελαύθηκαν από την Κριμαία στην Κεντρική Ασία το 1944, από τα σχεδόν 3 εκατομμύρια Ουκρανούς Εβραίους τον πόλεμο επέζησαν 800 χιλιάδες άτομα, από τα 2,5 εκατομμύρια Πολωνούς μέχρι το 1950, υπήρχαν λιγότεροι από 400 χιλιάδες. Και αντίθετα, ο αριθμός των Ρώσων από τα προπολεμικά 4 εκατομμύρια αυξήθηκε στην πρώτη μεταπολεμική δεκαετία σε 7 εκατομμύρια ανθρώπους.\nΗ τραγωδία του Ουκρανικού λαού κατά τη διάρκεια του Δευτέρου Παγκοσμίου Πολέμου ήταν ότι εκείνη την εποχή που ο πόλεμος άρχισε, ήταν διαιρεμένος μεταξύ διαφόρων κρατών. Ουκρανοί στερήθηκαν από δικό τους κράτος, ως εκ τούτου, αναγκάστηκαν να αγωνιστούν για τα συμφέροντα των άλλων. Στην ουσία, δύο ολοκληρωτικά συστήματα αγωνίστηκαν για την κυριαρχία στην Ουκρανία, τα οποία δεν αντικατόπτριζαν εξίσου το κόστος της ανθρώπινης ζωής. Κάθε πλευρά του αγώνα προσπάθησε να επιδείξει δέσμευση για την Ουκρανία στα εδάφη μας. Ωστόσο, η μοναδική ουκρανική οντότητα κατά τη διάρκεια του πολέμου ήταν το απελευθερωτικό κίνημα – πρώτα απ ‘όλα, ο Ουκρανικός Αντάρτικος Στρατός (UPA).\nΗ Ουκρανία συνέβαλε σημαντικά στη νίκη επί του Ναζισμού και των συμμάχων της Γερμανίας. Ουκρανοί πολέμησαν στο πλευρό των Ηνωμένων Εθνών στις στρατιές της Βρετανίας και του Καναδά (45.000), της Πολωνίας (120.000), της ΕΣΣΔ (7 εκατομμύρια), των ΗΠΑ (80.000) και της Γαλλίας (6000) και στο απελευθερωτικό κίνημα στην ίδια την Ουκρανία (100 χιλιάδες στην UPA) – μαζί περισσότερα από 7 εκατομμύρια άτομα. Χιλιάδες Ουκρανοί πολέμησαν στον Πολωνικό Στρατό του στρατηγόυ Wladyslaw Anders, και συμμετείχαν με τους Βρετανούς σε μάχες στην Αίγυπτο, τη Λιβύη και την Ιταλία. στην Αίγυπτο, τη Λιβύη και την Ιταλία. Επίσης, οι Δυτικοί Ουκρανοί αντιπροσώπευαν το 2% του πολωνικού τάγματος Kosciushka και το 70% της Τσεχοσλοβακικής Ταξιαρχίας του στρατηγού Ludwig Svoboda.\nΠερισσότεροι από 2,5 εκατομμύρια Ουκρανοί απονεμήθηκαν με σοβιετικά και δυτικά μετάλλια και παράσημα, άνω των 2000 έγιναν Ήρωες της Σοβιετικής Ένωσης, από τους οποίους 32 – διπλά, ενώ ο καλύτερος άσος συμμαχικών αεροσκαφών ο Ουκρανός πιλότος Ιβάν Κοζεντούμπ (Kozhedub) απονεμήθηκε τρεις φορές το Τάγμα Ήρωας της Σοβιετικής Ένωσης.\nΚατά τον Δεύτερο Παγκόσμιο Πόλεμο, η Ουκρανία είχε έναν ηρωικό και, ταυτόχρονα, τραγικό ρόλο. Η ενότητα της κοινωνίας γύρω από την πραγματοποίηση αυτής της αλήθειας θα συνεχίσει να συμβάλλει στην αποτελεσματική αντιμετώπιση των σημερινών εξωτερικών προκλήσεων και απειλών.\nΣήμερα, όπως και στα χρόνια του Δευτέρου Παγκοσμίου Πολέμου, η Ουκρανία είναι το επίκεντρο της αντιπαράθεσης με τον επιτιθέμενο. Η Ουκρανία αποτελεί σημαντικό παράγοντα στην ευρωπαϊκή ασφάλεια για την αντιμετώπιση της ρωσικής επιθετικότητας.\n*Άρθρο του Πρέσβη της Ουκρανίας Μπoρίς Γκουμενιούκ\n«Εμφύλιος» και στο Europa League ή εκπλήξεις;ΑΠΟΕΛ: Η περίπτωση Μοράις στη ζυγαριά


IMATHIA IN (AMMOSIMATHIA BLOG) : Κατά 20% αναμένεται, σύμφωνα με τις εκτιμήσεις, ότι θα είναι αυξημένη η παραγωγή στα επιτραπεζια ροδάκινα στα συμπυρηνα και στα νεκταρίνια στη χώρα μας για το 2017.Αυξηση αναμενεται και στις ανταγωνιστριες Γαλλια Ιταλια Ισπανια.\nΚατά 20% αναμένεται, σύμφωνα με τις εκτιμήσεις, ότι θα είναι αυξημένη η παραγωγή στα επιτραπεζια ροδάκινα στα συμπυρηνα και στα νεκταρίνια στη χώρα μας για το 2017.Αυξηση αναμενεται και στις ανταγωνιστριες Γαλλια Ιταλια Ισπανια.\nΚατά 20% αναμένεται, σύμφωνα με τις εκτιμήσεις, ότι θα είναι αυξημένη η παραγωγή στα ροδάκινα και στα νεκταρίνια στη χώρα μας για το 2017, σημειώνοντας την ίδια στιγμή και σημαντική αύξηση των ποσοτήτων που θα κατευθυνθούν προς τις ξένες αγορές. Η πρόβλεψη για τη νέα σεζόν –εφόσον οι\nκαιρικές συνθήκες συνεχίσουν ομαλά όπως μέχρι σήμερα–, σύμφωνα με τιςεκτιμήσεις του Incofruit-Hellas, σε ό,τι αφορά το ροδάκινο (συμπύρηνο και επιτραπέζιο), είναι ότι η παραγωγή θα αυξηθεί κατά 20%-22%, φτάνοντας τους 752.000-755.000 τόνους σε 375.000 στρέμματα. Την ίδια στιγμή, οι εξαγωγές των επιτραπέζιων ροδάκινων αναμένεται να φτάσουν τους 100.000-105.000 τόνους, όταν το 2016 η ποσότητα που εξήχθη σε ευρωπαϊκές και τρίτες χώρες ήταν 99.667 τόνοι.\nΣύμφωνα με τα ίδια στοιχεία, αντίστοιχα στο νεκταρίνι προβλέπεται ότι θα σημειωθεί μια αύξηση της παραγωγής της τάξεως του 20%, φτάνοντας περίπου τους 145.000-147.000 τόνους σε συνολικά 79.000 καλλιεργήσιμα στρέμματα. Οι εξαγωγές αναμένεται να φτάσουν τους 75.000 τόνους, όταν το 2016 οι αντίστοιχες ποσότητες ήταν 68.880 τόνοι.\nΩστόσο, από την πλευρά των μεταποιητών, ο Χρήστος Γιαννακάκης, πρόεδρος της Κοινοπραξίας Συνεταιρισμών Οργανώσεων Παραγωγών του Νομού Ημαθίας, εκτίμησε ότι φέτος η παραγωγή για το βιομηχανικό ροδάκινο θα προσεγγίσει τους 500.000 τόνους, ενώ αντίστοιχα στα επιτραπέζια ροδάκινα τους 400.000 τόνους.\nΤην ίδια στιγμή, αναμένονται οι εκτιμήσεις του Europech, του ετήσιου ευρωπαϊκού συνεδρίου, για την παραγωγή ροδάκινων και νεκταρινιών τόσο στη χώρα μας όσο και στην Ισπανία και την Ιταλία, που θα δοθούν στη δημοσιότητα στις 18 Μάη στο Μονπελιέ, αφού και οι τρεις χώρες έκριναν ότι στις 26 Απρίλη, που ανακοινώθηκαν οι προβλέψεις για τη Γαλλία, ήταν πολύ νωρίς για να δώσουν ακριβείς εκτιμήσεις σχετικά με την παραγωγή.\nΣε ό,τι αφορά τη Γαλλία, σύμφωνα με τις προβλέψεις, η παραγωγή σε ροδάκινα και νεκταρίνια φέτος αναμένεται να αυξηθεί κατά 4% σε σχέση με το 2016. Η πρόβλεψη αυτή, που ανακοινώθηκε στη διεθνή επιχειρηματική έκθεση φρούτων και λαχανικών Medfel 2017 στις 26 Απρίλη, στη γαλλική πόλη Περπινιάν, οφείλεται έως έναν βαθμό στις καιρικές συνθήκες που ευνόησαν την καλλιέργεια, αλλά και στην καλή ανθοφορία στις αρχές του 2017. Έτσι, οι γαλλικές ποσότητες αναμένεται να αυξηθούν από τους 202.198 τόνους το 2016 σε 209.284 τόνους φέτος, ενώ μικρότερες αυξήσεις προβλέπεται να έχουν οι τρεις μεγαλύτερες παραγωγικές περιοχές της Γαλλίας: Λανγκντόκ – Ρουσιγιόν, Προβηγία – Άλπεις – Κυανή Ακτή και Ρηνανία – Άλπεις. Παρά το γεγονός ότι η πρόβλεψη μιλά για 4% αύξηση, παρ’ όλα αυτά παραμένει κατά 15% χαμηλότερη από τον μέσο όρο της πενταετίας 2011-2015.\nΣυνεργασία για νέες αγορές\nΚοινό μέτωπο στη μάχη της κατάκτησης νέων αγορών συγκρότησαν για πρώτη φορά στην Ελλάδα οι οργανώσεις ροδακινοπαραγωγών στην Ημαθία. Σύμφωνα με τις δηλώσεις του κ. Γιαννακάκη, το ρωσικό εμπάργκο συνεχίζεται, ενώ η Ουκρανία δεν είναι πλέον σημαντικός πελάτης, λόγω των οικονομικών προβλημάτων που αντιμετωπίζει. Σύμφωνα με τον ίδιο, από φέτος κιόλας θα ξεκινήσει η κοινή εμπορία σε αλυσίδες σούπερ μάρκετ ορισμένων ξένων αγορών και συγκεκριμένα σε κράτη της Κεντρικής Ευρώπης.\nΗ πορεία των προϊόντων την τριετία 2014-2016\nΕνδιαφέρον παρουσιάζουν τα στοιχεία του Incofruit-Hellas, τα οποία βασίζονται στα δεδομένα της ΕΛΣΤΑΤ (17/2/2017), όπως αυτά καταγράφηκαν την τελευταία τριετία (2014-2016) και αφορούν τα ροδάκινα και τα νεκταρίνια. Να σημειωθεί ότι τα στοιχεία παραγωγής του 2016 είναι εκτιμήσεις της Eurostat.\nΣύμφωνα, λοιπόν, με τα στοιχεία αυτά, το 2014, η συνολική παραγωγή της χώρας ανήλθε στους 819.670 τόνους, ενώ τόσο το 2015 όσο και το 2016 οι αντίστοιχες ποσότητες μειώθηκαν στους 36.367 και 36.390 τόνους, αντίστοιχα. Οι εξαγωγές, από την άλλη, αν και τις δύο τελευταίες χρονιές δεν παρουσίασαν σημαντική διαφοροποίηση στις ποσότητες που παράχθηκαν, το 2016 ήταν αυξημένες συγκριτικά με το 2015 κατά 15.714 τόνους.\nΑύξηση των εξαγωγών παρουσίασε και το νεκταρίνι το 2016, παρά το γεγονός ότι η παραγωγή ήταν μειωμένη. Συγκεκριμένα, η παραγωγή το 2016 έφτασε τους 135.444 τόνους, ενώ το 2015 ήταν 145.557 τόνοι και το 2014 142.079 τόνοι. Από την παραγωγή αυτή, τον δρόμο για τις ευρωπαϊκές αγορές και αυτές των τρίτων χωρών πήραν το 2014 61.653 τόνοι, το 2015 64.091 τόνοι, ενώ το 2016 σημειώθηκε αύξηση, αγγίζοντας τους 68.880 τόνους.\nΑξίζει να σημειωθεί ότι μετά το εμπάργκο της Ρωσίας το 2014, που απορροφούσε μεγάλες ποσότητες ελληνικών ροδάκινων και νεκταρινιών, αυξήθηκαν οι ποσότητες εξαγωγής προς τη Ρουμανία. Τα τελευταία δύο χρόνια, η Ρουμανία αποτελεί τη σημαντικότερη αγορά, στην οποία διακινήθηκαν το 2015 συνολικά 26.736 τόνοι ροδάκινα και νεκταρίνια και το 2016 32.634 τόνοι.


Showing results for tags 'δανεισμός'. - Michanikos.gr\nShowing results for tags 'δανεισμός'.\nΤο κόστος για δάνεια έως 250.000 ευρώ είναι σήμερα κατά 2 ποσοστιαίες μονάδες υψηλότερο από τον ευρωπαϊκό μέσο όρο, στα ποσά μέχρι 1 εκατ. ευρώ το κόστος είναι σχεδόν διπλάσιο και στα δάνεια άνω του 1 εκατ. ευρώ, γίνεται υπερδιπλάσιο σε σύγκριση με τον μέσο όρο της Ευρωπαϊκής Ένωσης. Τα στοιχεία παρέθεσε σήμερα ο πρόεδρος του ΕΒΕΑ, Κ. Μίχαλος, μιλώντας σε εκδήλωση για την ασφάλιση πιστώσεων που πραγματοποιήθηκε στο Επιμελητήριο και τόνισε ότι στο μέτωπο της ρευστότητας, ενώ υπήρξε σχετική σταθεροποίηση, η κατάσταση παραμένει αρνητική. «Χρειάζονται, τόνισε, γενναία μέτρα, τόσο σε επίπεδο χώρας -με ενίσχυση των διαθέσιμων χρηματοδοτικών εργαλείων- όσο και σε επίπεδο ευρωζώνης». Ο πρόεδρος του ΕΒΕΑ εκτίμησε ακόμη ότι οι προβλέψεις για θετικό ρυθμό ανάπτυξης εντός του 2014, φαίνονται αρκετά αισιόδοξες, κάτω από τις παρούσες συνθήκες. «Ωστόσο, έχοντας ήδη περάσει στη φάση της σταθεροποίησης, αναμένουμε να γίνει το κρίσιμο βήμα για την έξοδο από την ύφεση και φέτος να είναι η χρονιά που επιτέλους η ελληνική οικονομία θα πάψει να συρρικνώνεται» κατέληξε. Πηγή: http://web.tee.gr/%CE%AD%CF%89%CF%82-%CE%BA%CE%B1%CE%B9-%CF%85%CF%80%CE%B5%CF%81%CE%B4%CE%B9%CF%80%CE%BB%CE%AC%CF%83%CE%B9%CE%BF-%CF%84%CE%BF-%CE%BA%CF%8C%CF%83%CF%84%CE%BF%CF%82-%CE%B4%CE%B1%CE%BD%CE%B5/


Θάνος Σολούκος: Τα οικονομικά προβλήματα δημιουργούν επιλογή - MatchMoney\nΘάνος Σολούκος: Τα οικονομικά προβλήματα δημιουργούν επιλογή\nΔημοσιεύτηκε: Θάνος Σολούκος στις 08:30 06/10/2021\nΤο Σάββατο η Εφές επιβεβαίωσε άνετα την στήριξη μας αλλά μας τα… χάλασε η Βενέτσια. Η μέρα έκλεισε με απολογισμό 1/2 και πλέον κοιτάμε μπροστά με την μπασκετική εβδομάδα να ξεκίνησε ουσιαστικά χθες (έπαιξαν Λαύριο και ΠΑΟΚ στο Basketball Champions League) αλλά τα… σπουδαία έρχονται από Πέμπτη και μετά.\nΠαρόλα αυτά δεν θα σας αφήσουμε χωρίς επιλογή την Τετάρτη (06/10). Και δεν είναι μόνο μία η επιλογή για σήμερα, απλώς μία θα αναλυθεί εδώ στο σάιτ. Η άλλη είναι της εφημερίδας, η οποία κυκλοφόρησε χθες και μπορείτε να την προμηθευτείτε είτε στα περίπτερα, είτε με ένα κλικ ΕΔΩ. Αν το κάνετε θα βρείτε πέντε επιλογές στη στήλη μου, με την πρώτη να είναι σημερινή, την δεύτερη αυριανή και το αποκορύφωμα είναι την Παρασκευή με τρεις επιλογές!\nΑς τα αφήσουμε όμως στην άκρη αυτά και ας πάμε στην ανάλυση της επιλογής μας. Το παιχνίδι με το οποίο θα ασχοληθούμε είναι αυτό του λιθουανικού πρωταθλήματος μπάσκετ, ανάμεσα στη Νεπτούνας και την Λιετκαμπέλις-Πανέβεζις (χρησιμοποιούνται και τα δύο ονόματα για τους φιλοξενούμενους και για αυτό αναφέρονται).\nΟι γηπεδούχοι πριν μερικά χρόνια (σεζόν 2014/15) είχαν συμμετάσχει στην Euroleague χωρίς ιδιαίτερη επιτυχία αλλά θεωρούνταν ανερχόμενη δύναμη στο λιθουανικό μπάσκετ. Μέχρι που η προεδρία άλλαξε, τα χρήματα ξαφνικά μειώθηκαν-ελαχιστοποιήθηκαν και η Νεπτούνας άρχισε να παίρνει την κάτω βόλτα. Με τον τρόπο που «πέφτει» και αν συνεχίσει στον ίδιο ρυθμό σε λίγα χρόνια θα είναι απλά μία ανάμνηση. Πέρσι για πρώτη φορά μετά το 2013 δεν συμμετείχε σε καμία ευρωπαϊκή διασυλλογική διοργάνωση (είτε λέγεται Basketball Champions League, είτε Eurocup) και παράλληλα τερμάτισε στην 6η θέση του πρωταθλήματος (η χαμηλότερη της τελευταίας δεκαετίας). Το καλοκαίρι και οι τελευταίοι κοινοτικοί της αποχώρησαν με τη νέα σεζόν να την βρίσκει στην εκκίνηση με… πιτσιρίκια, κάποιους έμπειρους Λιθουανούς παίκτες που στηρίζουν την ομάδα και έναν rookie Αμερικανό, κατευθείαν από το κολλεγιακό πρωτάθλημα. Το 1-1 στο πρωτάθλημα δεν λέει πολλά. Η νίκη ήρθε σε βάρος της Πιένο Ζβαϊγκζντές (75-71), ομάδα που πέρσι τερμάτισε 8η, ενώ η ήττα από την σημερινή αντίπαλο της, Λιετκαμπέλις-Πανέβεζις (83-62) στην πρεμιέρα.\nΚαι κάπου εδώ είναι η ώρα να πάμε στους φιλοξενούμενους, που μετά την εύκολη επικράτηση στην πρεμιέρα, έκαναν δύο ήττες. Μία εκ των δύο ηττών όμως ήταν κακή. Γιατί το παιχνίδι με την «ευρωλιγκάτη» Ζάλγκιρις, η Λιετκαμπέλις το πάλεψε πάρα πολύ και εν τέλει παρότι προηγήθηκε με 10 πόντους στην 4η περίοδο, ηττήθηκε (69-73). Η άλλη ήττα ήταν έκπληξη αφού η Γιόναβα δεν λογίζεται στις καλές ομάδες της Λίγκας (74-66 εκτός έδρας). Η Πανέβεζις μπορεί να έχει ρεκόρ 1-2 αλλά θεωρείται από τις πολύ καλές ομάδες. Πέρσι τερμάτισε 3η και φέτος θα αγωνιστεί στο Eurocup για δεύτερη σερί σεζόν. Διαθέτει ένα πολύ συμπαθητικό ρόστερ με τους δύο Σέρβους (Γκάγκιτς, Ραντίσεβιτς) να ξεχωρίζουν και τους γηγενείς παίκτες να βοηθούν αρκετά. Υπάρχει μάλιστα και ένας Έλληνας στην ομάδα! Αυτός είναι ο Παναγιώτης Καλαϊτζάκης, ο δίδυμος αδερφός του Γιώργου που αγωνίζεται στους Μιλγουόκι Μπακς και έπαιζε πέρσι στην Euroleague με τον Παναθηναϊκό.\nΣτο στοιχηματικό μας, όπως καταλαβαίνετε θα στηρίξουμε τους φιλοξενούμενους του Παναγιώτη Καλαϊτζάκη. Το χάντικαπ -4,5 στο διπλό της Λιετκαμπέλις/Πανέβεζις μου αρέσει πολύ. Αγοράζουμε στο 1,85 της Stoiximan.\nΣτις 18:50 λοιπόν το απόγευμα τα βλέμματα θα στραφούν στην Λιθουανία και την πόλη Κλαϊπέντα.


Ζώδια: Τι λένε τα άστρα για σήμερα, Τρίτη 11 Αυγούστου; - Ζώδια - Athens magazine\nΖώδια σήμερα: Διαβάστε αναλυτικά στο Athensmagazine.gr τις αστρολογικές προβλέψεις για σήμερα, Τρίτη 10 Αυγούστου. Τι μας περιμένει; Εκτός από τις ημερήσιες προβλέψεις, δείτε εδώ εβδομαδιαίες.\nΣημαντική περίοδος για του περισσότερους από εσάς.\nΘα έχετε ψυχικές μεταπτώσεις, αλλά το γεμάτο φεγγάρι θα κάνει το θαύμα του.\nΟι εντάσεις θα ανεβάσουν λίγο το θερμόμετρο στην συναισθηματική σας ζωή.\nΦροντίστε τις σχέσεις σας με τους άλλους.\nΟι μέρες αυτές έχουν μία μεγαλύτερη ένταση σε θέματα που αφορούν την οικογένεια και τα μέλη της.\nΌλη αυτή η περίοδος έχει το χρώμα του οικογενειακού σας περιβάλλοντος και ίσως χρειαστεί να βρεθείτε για λίγο στον τόπο της καταγωγής σας.\nΠρέπει να συνειδητοποιήσετε ότι πρέπει να αλλάξετε οπτική στον τρόπο που βλέπετε τον κόσμο. Να είστε ευγνώμονες.\nΑυτό που χρειάζεστε είναι περισσότερο ηρεμία και σιγουριά και θα τα νιώσετε πιο έντονα τις μέρες των διακοπών!


Βέρντε: «Δεν με αγχώνει το παιχνίδι με τον ΠΑΟΚ, συγκεντρωμένοι για τη νίκη» – Enwsi.gr\nΌλα όσα είπε ο Ντανιέλε Βέρντε\nenwsi.gr\t 30/06/20, 18:53\nΟ Ντανιέλε Βέρντε μίλησε για την εικόνα της ΑΕΚ στα τελευταία παιχνίδια, τα γκολ που δέχεται και τον ΠΑΟΚ.\nΟ Ιταλός εξτρέμ της ΑΕΚ αγωνίστηκε βασικός στον αγώνα με τον Ολυμπιακό, χωρίς ωστόσο να μπορέσει να βοηθήσει ιδιαίτερα την Ένωση σ’ αυτό το δύσκολο παιχνίδι με την ομάδα του τελικά να μην αποφεύγει την ήττα. Μόλις τη δεύτερη επί των ημερών Μάσιμο Καρέρα. Ο Ιταλός μίλησε για το ματς με τον ΠΑΟΚ, αλλά και το ντέρμπι που προηγήθηκε με τον Ολυμπιακό.\nΑναλυτικά όσα είπε ο Ντανιέλε Βέρντε στη NOVA ενόψει της αναμέτρησης με τον ΠΑΟΚ:\nΔείτε το VIDEO της συνέντευξης του\nΑΕΚ: Νέο σενάριο για τον Ινσούα


Απασχόληση 9μισι μηνών βρέφους... ζωηρού! - Απασχόληση και Διαπαιδαγώγηση - Parents.org.gr\nΑπασχόληση 9μισι μηνών βρέφους... ζωηρού!\nΑπό νκκ284, Ιούλιος 31,2015 in Απασχόληση και Διαπαιδαγώγηση\nΚορίτσια καλημέρα. Το μικρό μου είναι τώρα 9μισι μηνών περίπου και έχει εξελιχθεί σε ταρζάν! Μέχρι πρότινος, την έβαζα στο καρότσι όπου κοιμόταν, έτρωγε, έπαιζε με κάτι που κρατούσε, πηγαίναμε βόλτα. Εναλλακτικά την έβαζα και στο πάρκο της όπου έπαιζε με τα παιχνίδια της. Τώρα όμως... έμαθε να βγαίνει από το καρότσι της, δηλαδή βγάζει τα χέρια από τη ζώνη, γυρίζει μπρούμυτα, πιάνεται στο χερούλι του καροτσιού και σηκώνεται, πράγμα που σημαίνει ότι δεν μπορώ να την αφήνω ποτέ πλέον εκεί μόνη της! Στο πάρκο δεν θέλει με τίποτα να μπαίνει, βαρέθηκε τα παιχνίδια της και γκρινιάζει. Της αρέσει πολύ να μπουσουλά και να κάνει βόλτες με την περπατούρα της, όμως δεν μπορώ να την αφήνω όλη μέρα εκεί, γιατί πρέπει κι εγώ να μαγειρέψω, να απλώσω ρούχα και τα γνωστά! Εσείς τι κάνετε όλη μέρα με τα παιδάκια αυτής της ηλικίας; Πώς απασχολούνται;\nΤα ίδια και η δικιά μου που γίνεται σε λίγο 8 μηνών!!! Δουλειές μόνο όταν κοιμάται, δεν υπάρχει άλλη λύση!\nΑλλιώς, μια λύση είναι και το sling, εμένα όσο δεν καθόταν όταν ήταν μικρή, ευτυχώς τώρα της αρέσει και είναι μεγάλη εξυπηρέτηση.\nΕπίσης, εγώ για να πω την αμαρτία μου, θα την αφήσω και λίγο στο πάρκο κι ας γκρινιάζει, αν πρέπει να κάνω κάτι και δεν μπορεί να περιμένει.\nΤέλος, επειδή βλέπω ότι έχεις και άλλο παιδάκι, βαλτο κι αυτό στο παιχνίδι. Εμένα ο μεγάλος μου κοντεύει τα 3, μερικές φορές βάζω την μικρή στο ρηλάξ (είναι ψηλό πάνω σε βάση) και του λέω "Κράτα παρέα στην αδερφή σου" και αυτός της χορεύει, της τραγουδάει, της δίνει παιχνίδια....ε...προλαβαίνω κι εγώ π.χ. να μαζέψω το νεροχύτη!\nΥπομονή και να σου ζήσουν!\nΤο έχω σκεφτεί αλλά δεν ξέρω κατά πόσον θα αντέξει η μικρή εκεί. Είναι και λίγο χοντρούλα, δεν θα πονάει η μέση μου μετά;\nΑναγκαστικά αυτό κάνω κι εγώ πολλές φορές, αλλά δεν μπορώ να ακούω την γκρίνια της...\nΈχεις δίκαιο. Η μεγάλη της παίζει όποτε έχει όρεξη, αλλά βαριέται στην πολλή ώρα και δεν θέλω να την πιέζω...\nΤης φτιάχνεις έναν "προστατευμένο χώρο" στο δωμάτιο όπου βρίσκεσαι και εσύ (πχ με μαξιλάρια γύρω γύρω ή με παζλ πατώματος) και της δίνεις κάτι να παίζει (παιχνίδια, ταπεράκια, οτιδήποτε).\nΔεν θα μετακινεί τα μαξιλάρια ή να πηγαίνει από πάνω τους; Αν βάλω καρέκλες, δεν υπάρχει κίνδυνος να κτυπήσει; Υπάρχουν νομίζω και καγκελάκια για τον σκοπό αυτό, αλλά δεν ξέρω πόσα στοιχίζουν και πόσα θα χρειαστώ... Έχετε καθόλου υπόψη σας;\nΔιαφωνώ με τα καγκελάκια. Είναι σε ηλικία που θέλει να εξερευνήσει και νιώθει ελεύθερο... Δεν είναι σωστό να το περιορίσεις.\nΣίγουρα θα έχει τρέξιμο για εσένα (σε σχέση με την μέχρι τώρα κατάσταση), αλλά σύντομα θα προσαρμοστείς και θα βρεις τρόπους-πατέντες να τα συνδυάζεις όλα.\nΝαι μπορεί να μετακινεί τα μαξιλάρια κτλ. Προσπάθησε να διαμορφώσεις το χώρο όσο γίνεται ασφαλή, βάλε και παιχνιδάκια που μπορεί να της αρέσουν (θα τα ανανεώνεις) και άστην να εξερευνήσει... Μετά, εφόσον τελειώσεις τη δουλειά σου στο συγκεκριμένο δωμάτιο, αλλάζεις δωμάτιο μαζί με το μωρό. Κάπως έτσι έτρεχα και εγώ και έκανα τις δουλειές ανά δωμάτιο κάθε φορά.\nΕίναι το δεύτερο παιδάκι σου. Στο πρώτο τι έκανες;\nΤο πρώτο μωρό, που ήταν εξίσου ζωηρό, και την έβαζα στην περπατούρα, αλλά δεν είχα σχεδόν καθόλου έπιπλα στο σπίτι και δεν φοβόμουν τόσο πολύ ότι θα κτυπήσει. Τώρα, 5 χρόνια μετά, το σπίτι είναι πολύ διαφορετικό, περισσότερα έπιπλα, διαφορετική διαρρύθμιση, περισσότερα αντικείμενα... Αυτό τρέμω περισσότερο!\nΕντάξει δεν είναι και για ώρες με τόσο μεγάλο μωρό, αλλά σε γενικές γραμμές έχει καλή στήριξη και δεν πονάς. Αν δεν έχει μπει ποτέ, ίσως δυσκολευτείς λίγο, εγώ την έβαζα από νεογέννητο, παλιά δεν της άρεσε αλλά συνέχιζα να την βάζω κάθε μέρα εξ ανάγκης, σιγά-σιγά το συνήθισε.\nΕγώ την βάζω κάθε μέρα όταν δεν πιάνει τίποτα άλλο, δηλαδή αρχικά την βάζω στο ρηλάξ και την έχω δίπλα μου π.χ. στην κουζίνα όσο μαγειρεύω, μιλώντας, τραγουδώντας κ.λπ....όταν βαρεθεί την βάζω με το ρηλάξ να βλέπει τον αδερφό της που παίζει στο σαλόνι, όταν γκρινιάξει κι εκεί λίγο στο πάρκο, ε...όταν γκρινιάξει και στο πάρκο, την βάζω στο sling...τα βασικά κάπως έτσι τα προλαβαίνω, όσο για τις λεπτομέρειες, είτε όταν κοιμάται, είτε καθόλου :p:p\nΚι εμένα τρελλαίνεται για το πάτωμα, τώρα τελευταία ακόμα κι όταν την έχω αγκαλιά, συνεχώς "σκύβει" προς τα κάτω προσπαθώντας να πάει στο πάτωμα....είναι βέβαια κι εμένα το καλύτερό μου, όταν δεν έχω να κάνω δουλειές (η αλήθεια είναι ότι τις περισσότερες τις αφήνω για το βράδυ ή για την άλλη μέρα ή για την άλλη εβδομάδα.... :rolleyes: ) είμαι κι εγώ συνεχώς μαζί της κατω....έχει τρελλαθεί από την χαρά του και ο γιος μου γιατί επιτέλους η μπέμπα μπορεί να "παίξει" μαζί του!\nΜήπως υπάρχουν κάποια παιχνιδάκια να προτείνετε που να τραβούν την προσοχή των μωρών αυτής της ηλικίας και να τα κρατούν απασχολημένα για λίγη -έστω- ώρα; Ξέρω ότι είναι και στο παιδί βέβαια, αλλά αν έχετε κάτι υπόψη σας που δεν το βάζει το δικό μου μυαλό ίσως να βοηθήσει.\nΧθες της έδωσα έναν κουβά με lego μεγάλα και χρωματιστά, ήταν κάτι που δεν της είχα ξαναδώσει, αλλά δεν έπαιξε σχεδόν καθόλου και πάλι γκρίνιαζε...\nΓια δοκίμασε παιχνίδια της playschool... πχ το αεροσυντριβάνι που τρελαίνονται\nΗ αλήθεια είναι ότι οι δουλειές μπορούν να περιμένουν, δεν τρελαίνομαι κιόλας, ας είμαστε και λίγο ακατάσταστοι, παιδιά έχουμε στο κάτω-κάτω. Φτάνει να προλαβαίνω τουλάχιστον να μαγειρέψω ένα φαΐ, να κάνω κάποια βασικά πράγματα. Θέλει κι η μεγάλη να ασχοληθώ λίγο μαζί της, αλλά η μικρή μάς κλέβει τον χρόνο αποκλειστικά!\nΔυστυχώς δεν έχω βρει κάτι τέτοιο...τα μόνα παιχνίδια που αρέσουν πολύ στην δικιά μου σε αυτή την ηλικία είναι αυτά που κινούνται και τα παίρνει από πίσω!!!!\nΟ γιος μου πάλι στην ηλικία της μικρής σου τρελλαινόταν για τα μικρά βιβλιαράκια, κυρίως τα πάνινα και τα pop-up, τον έβαζα στο καρεκλάκι του φαγητού κοντά μου με 2-3 βιβλιαράκια και απασχολείτο για μισή ωρίτσα...εννοείται βέβαια ότι εγώ ήμουν μαζί του και "παρενέβαινα" πότε-πότε γιατί αλλιώς γκρίνιαζε.\nΕπίσης, η στράτα που έχω εγώ έχει ροδάκια τα οποία κλείνουν κιόλας και έτσι μετατρέπεται σε σταθερή, η θέση της δε, είναι περιστρεφόμενη 360 μοίρες με παιχνίδια γύρω, μετατρέπεται δηλ. σε σταθμό δραστηριότητας. Οπότε μερικές φορές κλείνω τα ροδάκια και την βάζω εκεί χωρίς τον φόβο μήπως μετακινηθεί. Μήπως έχει και η δικιά σου στράτα αυτή την επιλογή?\nΠάντως προσωπικά δεν ξέρω κανένα παιδί αυτής της ηλικίας που μπορεί να κάτσει για ώρα στο πάρκο με οποιοδήποτε παιχνίδι, χωρίς να γκρινιάζει για την μαμά του, δεν είναι και φυσιολογικό εδώ που τα λέμε.....\nΤο έψαξα τώρα στο ίντερνετ (playskool), φαίνεται καλό για το μωρό. Νομίζω πρέπει να ρίξω μια ματιά στα καταστήματα και να εφοδιαστώ με υλικό...\nΤα βιβλιαράκια η δικιά μου τα βάζει (και αυτά) με μανία στο στόμα! Θυμάμαι η μεγάλη μου τα γυρνούσε και έβλεπε εικόνες, αυτή καμία σχέση.\nΌχι, δυστυχώς η δική μου χρονολογείται και ενώ είχε αυτή την επιλογή, έχει χαλάσει πια... Είναι μόνο για κίνηση!\nΗ αλήθεια ξέρω ένα παιδί της ίδιας ηλικίας με τη δικιά μου που είναι έτσι και κάθεται τουλάχιστον μια ώρα και αθόρυβα και με ανησυχεί πολύ η όλη συμπεριφορά του...


Δάφνη Χρονοπούλου: Κατάληψη ΟΚΑΝΑ-―όχι για τους Θεραπευόμενους;\nΚατάληψη ΟΚΑΝΑ-―όχι για τους Θεραπευόμενους;\nΚυκλοφόρησε πολύ με τίτλο 'Κατάληψη του ΟΚΑΝΑ' το Δελτίο Τύπου του Συλλλόγου Εργαζομένων στον ΟΚΑΝΑ που κάνουν κατάληψη εδώ και 18 ημέρες.\nΝα εξηγούμαστε: Κατάληψη Εργαζομένων με αιτήματα για τους μισθούς τους, όχι Θεραπευομένων για την ποιότητα υπηρεσιών.\nΜαζί τους, δεν έχω αντίρρηση. Και μάλιστα ο Σύλλογος Θεραπευομένων ΟΚΑΝΑ (του οποίου γνωρίζετε, είμαι μέλος) θα δείξει εμπράκτως συμπαράσταση συμμετέχοντας στη διαμαρτυρία τους τη Δευτέρα 8 Απριλίου έξω από το Υπουργείο Υγείας.\nΟ ΟΚΑΝΑ (μια και διαχειρίζεται το εθνικό μονοπώλιο στα υποκατάστατα) οπωσδήποτε είναι απαραίτητος.\nΑλλά καλύτερα οι εργαζόμενοι να μην επικαλούνται μια αναξιόπιστη αυθαίρετη αξιολόγηση και, εκτός του ζητήματος των μισθών τους, θα ήταν καλό οι θεραπευτές να ζητούσαν και καλύτερες συνθήκες για τους εξαρτημένους (θεραπευόμενους ή σε λίστα αναμονής) καθώς και επιμορφωτικά σεμινάρια ώστε να ενημερώνονται για καλύτερη εξυπηρέτηση των θεραπευομένων.\nΔιότι πάνω από όλα είναι Θεραπευτές, δηλαδή στην υπηρεσία των θεραπευομένων κι αυτό ούτε η συμπεριφορά τους, ούτε το Δελτίο Τύπου τους ή το ιστολόγιό τους μοιάζουν να το λαμβάνουν υπ' όψιν.\nΤη γνώμη μου την έχω ξαναπεί και θα τη λέω παρά τις αδικίες κι αδυναμίες του νέου νόμου. Η λύση είναι η νομιμοποίηση της Κάνναβης και η συνταγογράφηση ουσιών και υποκαταστάτων με διατήρηση του ΟΚΑΝΑ ως Οργανισμού διότι υπάρχουν άλλες ανάγκες στην Επανένταξη, Στέγαση, Πρόνοια, Ψυχολογική Υποστήριξη στις οποίες οι εργαζόμενοι θα μπορούσαν να προσφέρουν πάρα πολλά.\nΣυμπαράσταση στη Διαμαρτυρία Εργαζομένων του Συλλλόγου Θεραπευομένων\nΤο Δελτίο Τύπου Εργαζομένων ΟΚΑΝΑ\nΕίμαστε οι εργαζόμενοι στον ΟΚΑΝΑ. Αυτοί που προσπαθούν, μέσα σε συνθήκες της πιο άγριας οικονομικής και κοινωνικής κρίσης, να βοηθήσουν τους εξαρτημένους στην πορεία προς τη θεραπεία, αλλά και να ανασχέσουν την επιδημία του AIDS. Οι εργαζόμενοι που αμειβόμενοι με τα μισά λεφτά σε σχέση με 2 χρόνια πριν, κάνουν τη διπλάσια (και παραπάνω) δουλειά – ενώ το έργο τους αξιολογήθηκε πρόσφατα (μελέτη EQUATOR) ως έχον τα καλύτερα ποιοτικά χαρακτηριστικά μεταξύ 10 ευρωπαϊκών χωρών.\nΟι εργαζόμενοι που έκπληκτοι είδαν το Κράτος να καταργεί αναδρομικά τη συλλογική τους σύμβαση και να απαιτεί απ’ αυτούς χρήματα που είχαν δουλέψει από το 1999. Οι άνθρωποι που βλέπουν τους εξαρτημένους ( συμπολίτες τους) να εγκαταλείπονται από την πολιτεία – ακόμα και να συλλαμβάνονται επειδή κυκλοφορούν στο δρόμο.\nΕδώ και 18 ημέρες έχουμε καταλάβει τα κτίρια διοίκησης σε Αθήνα και Θεσσαλονίκη απαιτώντας την οικονομική επιβίωση του Οργανισμού (μ’ άλλα λόγια τη συνέχιση της παροχής δημόσιας δωρεάν και ποιοτικής θεραπείας στους εξαρτημένους) και την αξιοπρέπειά μας.\nΈχουμε κάνει μαζικές διαδηλώσεις και παραστάσεις στο Υπουργείο Υγείας, στο Υπουργείο Οικονομικών και στο Γενικό Λογιστήριο του Κράτους. Συντονισμένοι με τα υπόλοιπα πρωτοβάθμια σωματεία της εξάρτησης και ψυχικής υγείας, έχουμε κάνει γνωστά στην κοινωνία τα προβλήματά μας κι έχουμε δεχθεί τη συμπαράσταση και την αλληλεγγύη και άλλων πολιτών και εργαζομένων.\nΑπό την άλλη μεριά, οι «αρμόδιοι» δηλώνουν αναρμόδιοι και μας παραπέμπουν από τη μια υπηρεσία στην άλλη κι από το Υπουργείο Υγείας στο Οικονομικών και πάλι πίσω – όταν δεν μας υποδέχονται με κλωτσιές και χημικά όπως εχθές στο Υπουργείο Υγείας.\nστις Κυριακή, Απριλίου 07, 2013\nΕτικέτες Αποποινικοποίηση, Δικαιώματα, Ηρωίνη, Κάνναβη, Καταλήψεις - Αυτοδιαχειριζόμενοι Χώροι, Νόμοι, Πολιτική, ΣΘΟ, Υγεία, drugs\nLove addict Κυριακή, Απριλίου 07, 2013 8:56:00 μ.μ.\nθα συμφωνήσω με αυτό που λές ότι οι εργαζόμενοι πρέπει να απαιτήσουν καλύτερες συνθήκες για εκείνους που βρίσκονται στο πρόγραμμα απεξάρτησης.\nΕπιπλέον , σκεφτόμουν να πάω ως εθελόντρια στον ΟΚΑΝΑ αλλά δεν ξέρω...\nΜιας και ξερεις τα πράγματα απο μέσα,αν θέλεις διαφώτισε με!\nΔάφνη Χρονοπούλου Κυριακή, Απριλίου 07, 2013 9:26:00 μ.μ.\nΜε συγκινεί η ιδέα σου να προσφέρεις στον ΟΚΑΝΑ, αν και από όσο γνωρίζω δεν προβλέπονται θέσεις για εθελοντές (λόγω του μονοπωλίου υποκαταστάτων υποθέτω και των υποψιών 'διακίνησης' ) αλλά αν θέλεις μπορώ να ρωτήσω.\nΠάντως αν συμφωνείς με τις βασικές αρχές μας μπορείς να γίνεις μέλος το Συλλόγου Θεραπευομένων- στο blog μας (σύδεσμο έχω εδώ δεξιά) θα διαβάσεις το Καταστατικό και επειδή δεν έχουμε ούτε συνδρομή κάθε εθελοντική συμπαράσταση σ' εμάς είναι πολύτιμη.\nΚαλό σου βράδυ L.a. μου..\nLove addict Δευτέρα, Απριλίου 08, 2013 10:15:00 μ.μ.\nΝαι θα το ήθελα!\nme (maria) Κυριακή, Απριλίου 07, 2013 9:48:00 μ.μ.\nΗ γνώμη σου είναι τόσο απλή και ξεκάθαρη (και σίγουρα σωτήρια για πολλούς) που απορώ πως δεν τη σκέφτονται καν τα "μεγάλα" μυαλά αυτού του τόπου που είναι υπεύθυνα για όλα...λες και δε θέλουν να θίξουν συμφέροντα...\nΧμμ...ή δεν πάει τόσο μακριά το μυαλό τους?..κάνει περίεργες διαδρομές πάντως!..αυτό είναι το μόνο σίγουρο..\nΔάφνη Χρονοπούλου Δευτέρα, Απριλίου 08, 2013 2:11:00 π.μ.\nΚι εδώ και παγκοσμίως maria μου\nη προπαγάνδα προστατεύει τα μεγάλα συμφέροντα για Κάνναβη, φάρμακα αλλά και σκόνες. Γι αυτό καταστρέφονται ζωές ανθρώπων που φυλακίζονται για 'διακίνηση' γραμμαρίων ενώ οι τόνοι που καταναλώνονται καθημερινά δεν πιάστηκαν ποτέ (κι όποτε βλέπουμε μερικά κιλά Ηρωίνης σε νταλίκα, συνήθως πρόκειται για κάποιον αφελή ανοργάνωτο παρά για αληθινό εισαγωγέα που ακόμα δεν έχουμε δει να έχει πιαστεί ποτέ).\nΓεροπαράξενος Δευτέρα, Απριλίου 08, 2013 11:14:00 π.μ.\nΑγαπητή Love Addict, στον ΟΚΑΝΑ δεν δέχοντε εθελοντικες συνεργασίες, θεωρούν τους εαυτούς τους πολύ "επαγγελματίες" και λειτουργούν με την νοοτροπία πως ο οργανισμός αυτός φτιάχτηκε για να βρούν κάποιοι άνθρωποι δουλειά, κι όχι για να σωθούν οι ζωές μας, και οι εθελοντές τους χαλάνε την "πιάτσα", κόβει η μανέστρα.....\nΠάντως, αν θέλεις να βοηθήσεις, εμείς στον σύλλογο θεραπευομένων ήδη έχουμε κάποιους εθελοντές επιστημονικούς συνεργάτες, και θέλουμε κι άλλους....\nΣτείλε μας μέιλ στο okanatherapevomenoigr@gmail.com να τα πούμε....\nLove addict Δευτέρα, Απριλίου 08, 2013 10:14:00 μ.μ.\nΘα ήθελα πολύ να βοηθήσω αλλά όπως ανέφερες χρειάζεστε επιστήμονες.Δεν έχω κάποιο χαρτί που να το αποδεικνύεί αυτό προς το παρόν τουλάχιστον.\nΔάφνη Χρονοπούλου Τρίτη, Απριλίου 09, 2013 1:01:00 π.μ.\nΑγαπητή μου Love addict\nδε νομίζω πως ο Γεροπαράξενος εννοούσε πως αν δεν έχεις κάποιο 'χαρτί' δε σε χρειαζόμαστε. Οι ανάγκες μας είναι πολλές και κάθε είδους, από εσένα εξαρτάται τι προσφέρεις. Αυτό είναι ο εθελοντισμός..\nLevina Vil Δευτέρα, Απριλίου 08, 2013 11:26:00 π.μ.\nΜικρές κλειστές κοινωνίες , άνθρωποι που προσφέρουν σίγουρα αλλά και που κρατούν με νύχια και δόντια αυτή την προσφορά\nμόνο στα δικά τους χέρια και ξεχωρίζουν τελικά τον εαυτό τους από το αντικείμενο της δουλειάς τους με τα αιτήματά τους. Τι πιο απλό να εντάξουν μέσα στα αιτήματα τις καλύτερες συνθήκες για τους ασθενείς, την καλύτερη προσφορά υγείας και όπως το γράφεις σωστά την καλύτερη ενημέρωση για τους ίδιους? Φυσικά και το οικονομικό είναι μεγάλης σημασίας αλλά μήπως και όλα τα υπόλοιπα δεν είναι?\nΑλήθεια... πολύ θα το ήθελα να έβλεπα κι ένα μεγάλο κεφάλι διακίνησης ναρκωτικών να μπαίνει φυλακή εκτός από τους μικροαπατεωνίσκους που πιάνουν !\nΔάφνη Χρονοπούλου Δευτέρα, Απριλίου 08, 2013 1:51:00 μ.μ.\nΑκριβώς Levina Vil,\nχαίρομαι που με κατάλαβες και που σχολίασες.\nΚαι να σου πω: υπάρχει τρόπος να μη μπει φυλακή κανένας τους. Ας νομιμοπιήσουν, ας φορολογήσουν και η Μαύρη Αγορά (με όλη την παραβατικότητα και τους κινδύνους που συνεπάγεται) θα εξαφανιστεί αυτομάτως.\nΚαλώς ήρθες στον κήπο μου\nΑγγελική Δευτέρα, Απριλίου 08, 2013 3:22:00 μ.μ.\nΕίναι το αιώνιο ερώτημά μου σ' όλους τους συνδικαλιστές λειτουργημάτων (άραγε δεν είναι αντίθετες οι έννοιες αυτές ;), όπως εκπαιδευτικούς, γιατρούς, νοσηλευτές κλπ. Γιατί δεν απεργείτε ποτέ για την βελτίωση των συνθηκών και των υπηρεσιών που προσφέρετε ;;; Κανένας δεν μου ΄χει δώσει απάντηση σ' αυτό.\nΗ λογική του σιναφιού καλά κρατεί ...\nΚαλή Εβδομάδα, Δάφνη μου\nΔάφνη Χρονοπούλου Τρίτη, Απριλίου 09, 2013 12:59:00 π.μ.\nΌπως τα λες Αγγελική μου\nο συνδικαλισμός πια (κι εδώ) είναι βρώμικη λέξη\nκαι το αποδεικνύουν οι ίδιοι με τα λόγια και τη στάση τους.\nΑλλά το σκεπτόμου σήμερα,\nπου πέθανε η Μάρκαρετ Θάτσερ πως για πολλά μπορεί να κατηγορηθεί μα να κατηγορούν οι Έλληνες πως διέλυσε τα συνδικάτα ... τι να πω είναι ειρωνία...\nΕμένα ψάχνατε με φημισμένο εκμέκ ή ελεύθερες πορνο...\nΤρεις φίλοι και μια κηδεία― στη δική μου Αθήνα\nΟι ματωμένες φράουλες της Ηλείας― #bloodystrawberr...\nΚακά του επαγγέλματος, μεταμεσονυκτίως\nΤο Indymedia σε καταστολή― (αλλά διαθέσιμο στο Tor...\n'Τραγούδι του Έρωτα': Η μοναδική- και αποκηρυγμένη...\nΟι ένστολοι; Τα καλύτερα παιδιά


Του Κίτσου και της Κίτσαινας τα "Γραφόμενα": Διάφορα , αδιάφορα ( ίσως όχι και τόσο )\nΟυρανοκατέβασαν The Gasbird Familly κατά τις 22:31\nΌταν λέτε "...είναι το πιο μεγάλο κρεβάτι", το λέτε με υπονοούμενον σεξουαλικόν; να ξέρω αν θα ξαναμπώ στο μπλογκ σας δλδ.\n07 Σεπτεμβρίου, 2009 07:15\nΣυγγνώμη που σε σοκάρω αλλά με τα περιστατικά που άκουσα και για τα δύο "κρεβάτια", λειτουργεί το σύστημα " φύγε συ,έλα συ " ;DDD\n07 Σεπτεμβρίου, 2009 17:37\nΠολύ ενδιαφέρουσες γνώσεις αποκομίσατε! Αυτό δεν ήταν γιορτή, κάτι σαν το συμπόσιο του Πλάτωνα ήτανε. Πολύ μου άρεσε και η ανάρτηση της Ναϊάδας!\n07 Σεπτεμβρίου, 2009 20:10\nΕγώ θέλω ενα γιατρο να με κοιτάξει γιατί εχω νευρα!!!\nΕμαθα πως μια μαθητρια μου εχει παντρευει και εχει και παιδι!!!\nΥΓ..Την εκανα μαθημα 2004 και πηγαινε Ε ταξη!!!\n07 Σεπτεμβρίου, 2009 22:27\nειναι πολλα τα κρεββατια συμπεθερα και βρωμικα τα σεντονια...\nευτυχως που προλαβαμε και στρωσαμε τα δικα μας...\nκι οπως στρωσαμε θα κοιμηθουμε...\nτι λεω παλι...;\nκαλα που πηγατε και τους πετυχατε ολους αυτους...;\nο καρκινος κολαει...;ναι οκ ο συγκεκριμενος...;μα τα βιβλια μου μεσα ποτε δεν το ξανακουσα αυτο...\nνεραιδενια σας φιλακια!!!\n08 Σεπτεμβρίου, 2009 17:04\nπράγματι ήταν τρομερά ενδιαφέρουσες συζητήσεις με πρωτιά στα της γεννετικής ταυτότητας (ξύπνησε ο Άδωνις Γεωργιάδης μέσα μας!)και δεύτερο φυσικά ... τα κρεββάτια (διότι όλοι κρύβουμε μια Λαμπίρη ).\nΤο ποστ της Συμπεθέρας ήταν τρυφερότατο , αγαπησιάρικο , συγκινητικό και πέρα για πέρα αληθινό!\nθα σου γράψω σε μέιλ τα του καρκίνου.Κι εγώ τά ΄χασα αλλά η επιστήμων θα παρουσιάσει την έρευνα στο διδακτορικό της οπότε μάλλον ευσταθούν τα λεγόμενα.\n09 Σεπτεμβρίου, 2009 23:12\nΝικούλα μου όπου ακούς πολύ Άδωνι κράτα πολύ μικρό καλάθι.\nΑν την ξαναπετύχεις τη βιολόγο ρώτα την πως στο καλό διαφορετικές μελέτες έχουν τόσο διαφορετικά αποτελέσματα για τις απλοομάδες των Ελλήνων (δες στο\nΠότε μπορώ να σε πάρω τηλέφωνο για να κανονίσουμε για τα βαφτίσια της μικρής;\n18 Σεπτεμβρίου, 2009 00:40


Κύρια πρόταση, οικοδόμος μιας παραγράφου\nΈνα λογοτεχνικό ή μη λογοτεχνικό κείμενο θα διαμορφωθεί μέσω μιας συλλογής παραγράφων που χρησιμοποιούνται για να εξηγήσουν μια ιστορία ή ιδέες και επιχειρήματα στους αναγνώστες. Οι καλές και τακτοποιημένες παράγραφοι σίγουρα θα βοηθήσουν τους αναγνώστες να κατανοήσουν το περιεχόμενο μιας παραγράφου. Υπάρχουν πολλά στοιχεία στα οποία πρέπει να προσέξετε κατά τη δημιουργία μιας παραγράφου. Ένα από αυτά είναι η κύρια πρόταση μιας παραγράφου. Αυτή η κύρια πρόταση θα βοηθήσει τους αναγνώστες να κατανοήσουν το νόημα που θέλετε να μεταδώσετε μέσω του γραψίματός σας.\nΚύρια φράση ως ίδρυμα\nΑν αναλύσουμε την παραγωγή παραγράφων ως τη διαδικασία οικοδόμησης ενός σπιτιού, τότε η κύρια πρόταση θα είναι το θεμέλιο που υποστηρίζει ολόκληρο το σπίτι. Χωρίς την κύρια πρόταση, το γράψιμό σας δεν θα είναι τέλειο. Αυτό συμβαίνει επειδή τίποτα δεν μπορεί να υποστηρίξει κάθε ιδέα ή σκέψη που γράφετε.\nΛοιπόν, τι σημαίνει η κύρια ιδέα; Η κύρια ιδέα της παραγράφου είναι ο πυρήνας της κύριας πρότασης, η οποία περιέχει τις κύριες σκέψεις ή σημεία συζήτησης που ο συγγραφέας ή ο συγγραφέας θα μεταφέρει στους αναγνώστες. Εδώ βρίσκονται οι βασικές ιδέες που ο συγγραφέας θέλει να μεταφέρει.\nΓια να υποστηρίξουμε την κύρια ιδέα στην κύρια πρόταση, θα χρειαστεί μια επεξηγηματική πρόταση. Αυτή η πρόταση θα σας βοηθήσει να εξηγήσετε ή να εξηγήσετε γενικά τον πυρήνα της συζήτησης. Παραδείγματα όπως αυτό\n«Οι αδελφοί Ράιτ δεν είναι οι μόνοι που έχουν πειραματιστεί με αεροπλάνα. Σημειώθηκε ότι υπάρχουν αρκετοί άλλοι εφευρέτες, συμπεριλαμβανομένου του Samuel F. Cody που πραγματοποίησε τη δράση στο πεδίο Farnborough της Αγγλίας το 1910. Ένα άλλο ελαφρύτερο αεροσκάφος με τη βοήθεια ενός αερόστατου ζεστού αέρα βρέθηκε από έναν Γάλλο υπήκοο με την ονομασία Joseph Montgolfier και Etiene Montgolfier το 1782. " (πηγή: Smart Class blog)\nΑπό αυτό το απόσπασμα, η κύρια ιδέα είναι ότι οι αδελφοί Ράιτ δεν ήταν οι μόνοι που πειραματίζονταν με τα αεροσκάφη τους . Έτσι, μπορεί να ειπωθεί ότι η αναφορά παραγράφου είναι μια αφαιρετική παράγραφος. Αυτό συμβαίνει επειδή μετά την πρώτη πρόταση ή ως η κύρια πρόταση στην οποία η κύρια ιδέα εξηγείται μέσω επεξηγηματικών προτάσεων στη δεύτερη και τρίτη πρόταση.\nΤύποι παραγράφων με βάση την τοποθεσία της κύριας φράσης\nΗ θέση της κύριας πρότασης μπορεί επίσης να καθορίσει τον τύπο μιας παραγράφου. Ακολουθούν διάφοροι τύποι παραγράφων που καθορίζονται με βάση την τοποθεσία της κύριας πρότασης.\nΗ παράγραφος όπου η κύρια πρόταση είναι στην αρχή της παραγράφου.\nΈνα παράδειγμα έχει ως εξής\n"Η ψηφιακή τεχνολογία είναι μια τεχνολογία της οποίας το λειτουργικό σύστημα λειτουργεί αυτόματα χρησιμοποιώντας ένα μηχανογραφημένο σύστημα . Βασικά η ψηφιακή τεχνολογία είναι ένα πολύ γρήγορο σύστημα μέτρησης που επεξεργάζεται όλες τις μορφές πληροφοριών ως αριθμητικές τιμές ή ψηφιακούς κωδικούς. "\nΌσον αφορά τις επαγωγικές παραγράφους, η κύρια πρόταση βρίσκεται στο τέλος της παραγράφου.\n«Η μελέτη με το σύστημα ολονύκτιας ταχύτητας δεν είναι καλό. Ειδικά αν η επόμενη μέρα είναι ημέρα εξετάσεων και το βράδυ έχουμε μόλις μελετήσει μέχρι νωρίς το πρωί. Το αποτέλεσμα είναι ότι θα νιώσουμε υπνηλία ενώ εργαζόμαστε σε εξετάσεις. Επομένως, η προετοιμασία είναι σημαντική πριν από τις εξετάσεις. "\nΑπό το όνομα, ίσως μπορούμε να μαντέψουμε αυτόν τον τύπο παραγράφου. Μια μικτή παράγραφος είναι μια παράγραφος στην οποία η κύρια πρόταση βρίσκεται στην αρχή της παραγράφου και επιβεβαιώνεται στο τέλος της παραγράφου.\n"Η ανάγνωση είναι ο καλύτερος τρόπος για να μάθεις την επιστήμη. Μπορείτε να αυξήσετε την ικανότητά σας για μια επιστήμη διαβάζοντας. Εάν θέλετε να είστε έξυπνοι στον τομέα του δικαίου, αρκεί να διαβάσετε βιβλία νομικής. Θέλετε να έχετε γνώσεις για την υγεία, απλώς διαβάστε βιβλία υγείας. Ομοίως, άλλες επιστήμες, αρκεί να διαβάσετε βιβλία που σχετίζονται στενά με αυτήν την επιστήμη. Μπορούμε λοιπόν να πούμε ότι η ανάγνωση είναι ο καλύτερος τρόπος για να μάθεις την επιστήμη. "\nΛοιπόν, αυτή είναι μια μικρή συζήτηση για τις παραγράφους της κύριας πρότασης που μπορούν να δημιουργήσουν μια παράγραφο. Εάν έχετε οποιεσδήποτε ερωτήσεις σχετικά με αυτό, ρωτήστε στα παρακάτω σχόλια!


Ένα σύγχρονο θαύμα της Αγίας Σοφίας της Κλεισούρας – spicynews12\nΗ αγία Σοφία της Κλεισούρας (1883-1974) είναι μία αγία που έζησε ζωή μετανοίας, προσευχής, ασκήσεως και σαλότητας στο μοναστήρι της Παναγίας της Κλεισούρας. Το μοναστήρι βρίσκεται στο Νομό της Καστοριάς.\nΕίναι πολλές οι μαρτυρίες αδελφών μας για θαύματα που έκανε η Αγία Σοφία της Κλεισούρας. Ένα από αυτά σας παραθέτουμε σήμερα….\nΜία γυναίκα βαφτισμένη ορθόδοξη αλλά «άπιστη»… απομακρυσμένη από Τον Θεό. Κάποτε ο Κύριος ευλόγησε την μήτρα της με ένα παιδί. Την 2η μέρα του 5ου μήνα κυήσεως η αδελφή μας δεν είχε καμμιά ένδειξη κινητικότητας του εμβρύου στη κοιλιά της. Δεν έδωσε πολύ σημασία παρ’ ότι το γεγονός την ανησύχησε κάπως…\nΤην 3η μέρα η κατάσταση παρέμενε ίδια κι έτσι αποφάσισε να επισκεφτεί τον γιατρό της. Έγινε υπέρηχος και ο γιατρός της έδωσε κάποια περιθώρια ζωής του εμβρύου…την επόμενη μέρα ξαναέκανε υπέρηχο αλλά τα αποτελέσματα δεν ήταν ενθαρρυντικά. Ακολούθησε και 3ος υπέρηχος την επομένη κι εκεί αποφάνθηκαν πως το μωρό είχε πεθάνει και θα έπρεπε να προβούν σε αναγκαστική έκτρωση.\nΝοσηλεύεται λοιπόν και την επόμενη μέρα οι γιατροί θα έκαναν την επέμβαση…Κάποιος συγγενής της της έδωσε λαδάκι από το καντήλι της Αγίας Σοφίας της Κλεισούρας, σταύρωσε την κοιλιά της και της ζήτησε να προσευχηθεί θερμά. Την επομένη και πριν μπει στο χειρουργείο για την επέμβαση, η αδελφή μας, ζήτησε να της γίνει προηγουμένως νέος υπέρηχος, έχοντας την πεποίθηση πως κάτι άλλαξε…Η Αγία είχε κάνει το θαύμα Της…το μωρό ζούσε!!! Η χαρά τους ήταν απερίγραπτη…το παιδί γεννήθηκε κανονικά είναι κορίτσι και βαφτίστηκε πως αλλιώς; Σοφία!\nΤην ευλογία της Αγίας να έχουμε!\nΤο θαύματα έχουν καθημερινή θέση στην ζωή μας. Η θεία παρέμβαση μας προστατεύει, μας σώζει, μας καθοδηγεί και μας φωτίζει και συμβαίνουν όχι μόνο σε πιστούς αλλά και απίστους, γιατί σε όλους αποκαλύπτεται ο Θεός…\n4 Δεκεμβρίου. Γιατί η Αγία Βαρβάρα είναι προστάτιδα του πυροβολικού;


Οι Έλληνες που φιλοξενούν πρόσφυγες μιλούν για την συγκατοίκησή τους - Parga Patatoukos\nHome > news > Οι Έλληνες που φιλοξενούν πρόσφυγες μιλούν για την συγκατοίκησή τους\nΟι Έλληνες που φιλοξενούν πρόσφυγες μιλούν για την συγκατοίκησή τους\nΠΑΤΑΤΟΥΚΟΣ ΠΑΡΓΑ Πέμπτη, Μαρτίου 09, 2017 ΝΕΑ, news\n«Είμαστε μια οικογένεια, νιώθουμε πλέον ένα»\nΣε μείωση των θέσεων του προγράμματος προσωρινής στέγασης προσφύγων μέσω συγκατοίκησης με πολίτες της Ελλάδας, προχωρά η Ύπατη Αρμοστεία του ΟΗΕ για τους Πρόσφυγες.\nΣύμφωνα με πληροφορίες του ΑΠΕ-ΜΠΕ, αυτές οι θέσεις φιλοξενίας θα ανέλθουν το 2017 στις 200. Σήμερα φιλοξενούνται 421 άτομα σε οικογένειες, ενώ το 2016 ο αριθμός των ανθρώπων που φιλοξενήθηκαν σε σπίτια στην Αθήνα και τη Θεσσαλονίκη μέσω συγκατοίκησης έφτασαν τους 594.\nΠηγές της Ύπατης Αρμοστείας του ΟΗΕ αναφέρουν στο ΑΠΕ-ΜΠΕ ότι υπήρξαν πρακτικές δυσκολίες στην υλοποίηση του προγράμματος, κυρίως στο να ταιριάξει το προφίλ των φιλοξενούντων με τους φιλοξενούμενους. Για το ταίριασμα αυτό (matching) ακολουθείται μια μακρά διαδικασία, ώστε να διασφαλιστεί η μέγιστη συμβατότητα των δύο οικογενειών.\nΑντίθετα, για την υπεύθυνη του προγράμματος στη Μη Κυβερνητική Οργάνωση «Αλληλεγγύη- SolidarityNow», Δήμητρα Χαμηλού, το κύριο πρόβλημα που προέκυψε και «αποτελεί εμπόδιο και αποτρεπτικό παράγοντα για την ομαλή λειτουργία του προγράμματος είναι οι καθυστερήσεις στην ολοκλήρωση της μετεγκατάστασης», όπως εξηγεί.\n«Ενώ το πρόγραμμα αφορά στη συνύπαρξη ιδιοκτητών και προσφύγων για διάστημα δύο με τρεις μήνες, σε ορισμένες περιπτώσεις η φιλοξενία διαρκούσε μέχρι οκτώ μήνες έως ότου ολοκληρωθεί η μετεγκατάσταση», επισημαίνει η κ. Χαμηλού και προσθέτει: «Παρ' όλα αυτά οι ιδιοκτήτες δεν ήθελαν να διακόψουν τη φιλοξενία, ωστόσο υπήρχε μια σχετική κούραση γιατί άλλαζε η καθημερινότητά τους για μεγάλο χρονικό διάστημα».\n«Υπήρχαν άλλα σοβαρά προβλήματα κατά τη διάρκεια των συγκατοικήσεων;», τη ρωτάμε. «Τα προβλήματα που δημιουργούνταν δεν ήταν κάτι περισσότερο από τα προβλήματα μιας οποιασδήποτε συγκατοίκησης. Για παράδειγμα μπορεί να υπήρχαν θέματα καθαριότητας, αλλά αυτά λύνονταν με ένα συγκεκριμένο εβδομαδιαίο πρόγραμμα. Δεν υπήρξαν δηλαδή προβλήματα δομικά ή κουλτούρας, γιατί οι ιδιοκτήτες ήταν συνειδητοποιημένοι», απαντά η κ. Χαμηλού.\nΤο πρόγραμμα της ΜΚΟ «Αλληλεγγύη- SolidarityNow» για τη φιλοξενία σε των υποψήφιων για μετεγκατάσταση σε οικογένειες και νοικοκυριά φέρει την ονομασία «Home for Hope». Ξεκίνησε να υλοποιείται τον Απρίλιο του 2016 και, σύμφωνα με τα στοιχεία της οργάνωσης, μέχρι τον Δεκέμβριο του 2016 φιλοξένησε στην Αθήνα και τη Θεσσαλονίκη 720 ωφελούμενους. Συγκεκριμένα, διέμειναν 425 άτομα σε 35 διαμερίσματα στην Αθήνα και 295 σε 20 διαμερίσματα στη Θεσσαλονίκη. Οι πρόσφυγες φιλοξενήθηκαν σε σπίτια μαζί με τις οικογένειες των ντόπιων ή σε κενά διαμερίσματα που παραχώρησαν για το σκοπό αυτό οι ντόπιοι.\nΗ Δήμητρα Χαμηλού παρατηρεί ότι το πρόγραμμα «αν και είχε αρκετά ρίσκα, απέδωσε αρκετά καλά γιατί οι Έλληνες ανταποκρίθηκαν». Μάλιστα, όπως αποκαλύπτει η συντονίστρια προγραμμάτων στέγασης και φιλοξενίας της οργάνωσης, Φαίη Κουτζούκου, το ενδιαφέρον ήταν μεγαλύτερο στη Θεσσαλονίκη. «Θα λέγαμε ότι ήταν πιο ανεκτική η κοινωνία της Θεσσαλονίκης και στη συγκατοίκηση και στην παραχώρηση διαμερισμάτων, ενώ αντίθετα οι πολίτες της Αθήνας ήταν πιο διστακτικοί», εξηγεί.\nΗ Μαρία Πατσικού και ο σύζυγός της, συνταξιούχοι εκπαιδευτικοί και οι δύο και γονείς τριών παιδιών ήταν μία από τις οικογένειες που φιλοξένησαν πρόσφυγες. Από τον Ιούνιο του 2016 και για τέσσερις μήνες άνοιξαν το σπίτι τους για τον Καρίμ και τα άλλα τέσσερα μέλη της οικογένειάς του, από τη Συρία. «Είμαστε μια οικογένεια, νιώθουμε πλέον ένα», εξομολογείται η κ. Πατσικού, ενώ ο Καρίμ εκφράζει την ευχή «όλο και περισσότεροι να ανοίξουν το σπίτι τους και να φιλοξενήσουν άλλους ανθρώπους».\nΩστόσο, σήμερα στο πρόγραμμα του «SolidarityNow» υπάρχει μόλις μία συγκατοίκηση στην Αθήνα και έξι συγκατοικήσεις στη Θεσσαλονίκη. Όπως εξηγεί η Φαίη Κουτζούκου, υπάρχει η ενημέρωση από την Ύπατη Αρμοστεία του ΟΗΕ για τους Πρόσφυγες ότι θα συνεχιστεί το κομμάτι της παραχώρησης των άδειων διαμερισμάτων, αλλά όχι το κομμάτι της συγκατοίκησης. «Ωστόσο, εμείς θα θέλαμε να συνεχίσουμε και το κομμάτι των συγκατοικήσεων γιατί θεωρούμε ότι είναι πολύ σημαντικό και θα βοηθήσει στην ένταξη των ανθρώπων στην ελληνική κοινωνία», υπογραμμίζει.\nΑντίθετα, αποφασισμένος να συνεχίσει το πρόγραμμα των συγκατοικήσεων είναι ο δήμος Θεσσαλονίκης. Σημειώνεται ότι ο δήμος Θεσσαλονίκης και η ΜΚΟ «Αλληλεγγύη-SolidarityNow» είναι κυρίως οι δύο φορείς που συνεργάζονται με την Ύπατη Αρμοστεία του ΟΗΕ για τους Πρόσφυγες στην υλοποίηση του συγκεκριμένου προγράμματος.\nΌπως επισημαίνει η συντονίστρια του προγράμματος, Ελένη Δεληγιάννη, «η επιλογή της φιλοξενίας από οικογένειες συνδέεται με την πολιτική για τους πρόσφυγες που εκπονεί ο δήμος Θεσσαλονίκης. Είναι λοιπόν πολιτική απόφαση του δήμου, στο πλαίσιο της στρατηγικής του για το προσφυγικό ζήτημα, να κρατήσει αυτό το είδος φιλοξενίας, γιατί δημιουργεί πολύ καλή επαφή των προσφύγων με την τοπική κοινωνία και βοηθάει στην ενσωμάτωση των ανθρώπων, ώστε να έρθουν σε επαφή με τους ντόπιους και να υπάρξει ανταλλαγή της κουλτούρας, κάτι σαν μπόλιασμα».\nΩστόσο, και ο δήμος Θεσσαλονίκης θα προχωρήσει σε μείωση των θέσεων φιλοξενίας μέσω της συγκατοίκησης και ο λόγος είναι ότι στους συνεργαζόμενους δήμους Καλαμαριάς και Νεάπολης- Συκεών δεν υπήρξε ιδιαίτερο ενδιαφέρον για την προσφορά διαμερισμάτων. Συγκεκριμένα, ο στόχος του δήμου για το 2016 ήταν η προσφορά 60 θέσεων φιλοξενίας. Καθώς οι θέσεις αυτές δεν καλύφθηκαν (δημιουργήθηκαν μόλις 17 θέσεις από τον Σεπτέμβριο 2016, οπότε ξεκίνησε, έως το τέλος του χρόνου), ο στόχος για το 2017 τροποποιείται και αφορά στην προσφορά 40 θέσεων στη Θεσσαλονίκη και τους όμορους δήμους.\nΣύμφωνα με την επικεφαλής κοινωνικών επιστημόνων του προγράμματος, Φαίη Δουλγκέρη, οι θέσεις που θα χαθούν από το πρόγραμμα αυτό, θα μεταφερθούν στην εύρεση κενών διαμερισμάτων «γιατί οι πρόσφυγες από εδώ και πέρα μπορεί να χρειαστεί να μείνουν μεγαλύτερο χρονικό διάστημα και άρα θα θελήσουν το δικό τους χώρο».\nΉδη κατά το 2017 ο δήμος Θεσσαλονίκης δέχθηκε 26 αιτήσεις για φιλοξενούσες οικογένειες, από τις οποίες κάποιες ήταν από απομακρυσμένες περιοχές εκτός Θεσσαλονίκης και γι' αυτό τον λόγο δεν μπόρεσαν να ενταχθούν στο πρόγραμμα.\nΣήμερα τρεις οικογένειες φιλοξενούν δέκα άτομα και μέχρι το τέλος της εβδομάδας αναμένεται η δημιουργία τεσσάρων επιπλέον θέσεων σε άλλες δύο φιλοξενούσες οικογένειες. Οι οικογένειες αυτές βρίσκονται στους δήμους Θεσσαλονίκης, Θέρμης και Αμπελοκήπων. Ο μέσος όρος παραμονής των προσφύγων στις φιλοξενούσες οικογένειες είναι, όπως επισημαίνει η κ. Δουλγκέρη, στους τρεις με τέσσερις μήνες.\nΓια παράδειγμα οι πολίτες που φιλοξενούν μια τετραμελή οικογένεια λαμβάνουν ποσό ενίσχυσης ύψους 300 ευρώ το μήνα για να καλύψουν βασικές καθημερινές δαπάνες. Αντίστοιχα, οι επισιτιστικές ανάγκες των προσφύγων καλύπτονται σε μηνιαία βάση με προπληρωμένες κάρτες. Στο πρόγραμμα δίνεται προτεραιότητα σε ευάλωτες ομάδες, όπως μονογονεϊκές οικογένειες.\nΟι Έλληνες που φιλοξενούν πρόσφυγες μιλούν για την συγκατοίκησή τους Reviewed by ΠΑΤΑΤΟΥΚΟΣ ΠΑΡΓΑ on Πέμπτη, Μαρτίου 09, 2017 Rating: 5 «Είμαστε μια οικογένεια, νιώθουμε πλέον ένα» Σε μείωση των θέσεων του προγράμματος προσωρινής στέγασης προσφύγων μέσω συγκατοίκησης...


19η Ανάβαση Δημητσάνας - Ζυγοβιστίου: Συμμετοχές | 4ΤΡΟΧΟΙ\n19η Ανάβαση Δημητσάνας - Ζυγοβιστίου: Συμμετοχές\nΌλα είναι έτοιμα για τη 19η Ανάβαση Δημητσάνας-Ζυγοβιστίου, φιλικό αγώνα ανάβασης που διοργανώνεται από τη Start Line και θα διεξαχθεί στις 25-26 Ιουλίου με τη συμμετοχή 36 οδηγών.\nΣτις 25 και 26 Ιουλίου 2020 η ορεινή Γορτυνία, η πάντα όμορφη και φιλόξενη Δημητσάνα και το γραφικό Ζυγοβίστι θα υποδεχθούν την ομώνυμη ανάβαση. Η 19η Ανάβαση Δημητσάνας-Ζυγοβιστίου θα φιλοξενηθεί για μiα ακόμα φορά στην περιοχή, με τη Start Line να έχει αναλάβει τη διοργάνωση του αγώνα.\nΜε τις συμμετοχές να φτάνουν τις 36, αριθμός ο οποίος αποτελεί αισιόδοξο μήνυμα παρά τις δυσκολίες που αντιμετωπίζουμε εξαιτίας του Covid-19, η Ανάβαση Δημητσάνας – Ζυγοβιστίου δείχνει για ακόμη μια χρονιά πόσο αγαπητή είναι για τους αγωνιζόμενους και πως είναι ο αγαπημένος προορισμός στην καρδιά του καλοκαιριού.\nΣτο αγωνιστικό κομμάτι, στην τεχνική διαδρομή των 2,7 χιλιομέτρων, οι 36 συμμετέχοντες θα προσφέρουν έντονες μάχες και θα κρατήσουν το ενδιαφέρον αμείωτο. Στην κατηγορία Ν, οι 4 "μονομάχοι", θα θελήσουν να κινηθούν με ταχύτατο ρυθμό, σημειώνοντας σπουδαίους χρόνους. Στη συνέχεια την σκυτάλη θα πάρει η κατηγορία Α, με τους 6 συμμετέχοντες να θέλουν να πετύχουν το κάτι παραπάνω. Η κατηγορία Ε, συγκεντρώνει 8 οδηγούς με τις επιδόσεις να είναι για όλους το ζητούμενο. Η πολυπληθέστερη κατηγορία για ακόμη μια χρονιά, είναι αυτή της Formula Saloon. Με 16 συμμετοχές που ως στόχο έχουν την επικράτηση, το θέαμα είναι εξασφαλισμένο. Ανάμεσα τους θα υπάρχουν και δύο αυτοκίνητα κατηγορίας Drift, τα οποία θα πλαγιολισθαίνουν σε όλο το κομμάτι της διαδρομής δίνοντας μια διαφορετική νότα στον αγώνα!\nΝα ευχαριστήσουμε θερμά τους χορηγούς και υποστηρικτές του αγώνα, που στηρίζουν έμπρακτα την 19η Ανάβαση Δημητσάνας – Ζυγοβιστίου καθώς και συνολικά τον Ελληνικό Μηχανοκίνητο Αθλητισμό σε όλες τις μορφές του. Συγκεκριμένα την Τζαβάρας ΑΕ HYUNDAI, την εταιρεία αναψυκτικών ΛΟΥΞ, την Terra’s Sport, την Bilstein, την Mandanis Car Parts, την Power Boost Selected Used Cars, και Tomazo Service.\nΟ αγώνας τελεί υπό την αιγίδα του Δήμου Γορτυνίας.\nΔιανομή εντύπων και αριθμών συμμετοχής: Σάββατο 25 Ιουλίου, ώρα 09:30-11:00, (Γραμματεία Ξενοδοχείο Δημητσάνα)\nΔιοικητικός/Αρχικός Τεχνικός Έλεγχος: Σάββατο 25 Ιουλίου, ώρα 09:30-11:00, (Γραμματεία Ξενοδοχείο Δημητσάνα)\n1η Συνεδρίαση Αγωνοδικών: Σάββατο 25 Ιουλίου, ώρα 11:15, (Γραμματεία Ξενοδοχείο Δημητσάνα)\nΔημοσίευση Πίνακα Εκκινούντων: Σάββατο 25 Ιουλίου, ώρα 11:30, (Γραμματεία Ξενοδοχείο Δημητσάνα)\nΥποχρεωτική ενημέρωση αγωνιζομένων: Σάββατο 25 Ιουλίου, ώρα 11:30, (Γραμματεία Ξενοδοχείο Δημητσάνα)\nΚλείσιμο δρόμου: Σάββατο 25 & Κυριακή 26 Ιουλίου, ώρα 11:00\nΧρονομετρημένες δοκιμές: Σάββατο 25 Ιουλίου, ώρα 12:00\nΣτα συνημμένα αρχεία μπορείτε να βρείτε τις συμμετοχές\n#Ανάβαση Δημητσάνας Ζυγοβιστίου


Τσιμίκας: «Περιμένω την ευκαιρία μου, με τον Σαλάχ περνάμε πολύ χρόνο μαζί» | PatissiaPress|Πατήσια\nΓια την επιστροφή του στη δράση μίλησε ο Κώστας Τσιμίκας αλλά και για τις σχέσεις που έχει με τους Αντι Ρόμπερτσον και Μοχάμεντ Σαλάχ.\nΟ 24χρονος αριστερός οπισθοφύλακας ξεπέρασε τον τραυματισμό που τον ταλαιπωρούσε το τελευταίο διάστημα και πλέον είναι έτοιμος να προσφέρει και πάλι τις υπηρεσίες του, περιμένοντας την ευκαιρία του από τον Γιούργκεν Κλοπ.\nΣε συνέντευξη που παραχώρησε στην επίσημη ιστοσελίδα της ομάδας, ο Κώστας Τσιμίκας μίλησε για την επιστροφή του στη δράση, τον Αντι Ρόμπερτσον, τη σχέση του με τον Μοχάμεντ Σαλάχ και για το διπλό στην έδρα της Τότεναμ.\nΔούλεψα πολύ σκληρά καθημερινά, για να είμαι έτοιμος εκείνη την μέρα.\nΟσον αφορά τον Σαλάχ, ο Τσιμίκας μίλησε με τα καλύτερα λόγια λέγοντας πως οι δυο τους περνάνε αρκετό χρόνο μαζί κι εκτός γηπέδου.


Η ΦΩΝΗ ΤΗΣ ΕΛΕΥΘΕΡΙΑΣ: Μας ξεσκίζουν: Νέο «χαράτσι» μέσω της ηλεκτρονικής ταυτότητας!\nΜας ξεσκίζουν: Νέο «χαράτσι» μέσω της ηλεκτρονικής ταυτότητας!\n«Προσωπικό» μηχανικό θα πρέπει να έχουν σύντομα όλοι οι ιδιοκτήτες ακινήτων οι οποίοι είναι υποχρεωμένοι να συμπληρώνουν και να ανανεώνουν την ηλεκτρονική ταυτότητα\nκτιρίων. Το Προεδρικό Διάταγμα του υπουργείου Περιβάλλοντος εστάλη στο Συμβούλιο της Επικρατείας και εκτιμάται ότι μέσα στο 2014 (μετά από μία 3ετή καθυστέρηση) θα ξεκινήσει η εφαρμογή του θεσμού ο οποίος προβλέπει την υποχρεωτική καταγραφή όλων των κτιρίων της χώρας εντός μιας δεκαετίας.\nΈτσι, το κράτος θα γνωρίζει μέχρι το 2024 και θα έχει «φακελώσει» ηλεκτρονικά όλα τα στοιχεία των κτιρίων, δημοσίων και ιδιωτικών.\nΟι ιδιοκτήτες ακινήτων κάνουν λόγο για ένα νέο «χαράτσι» καθώς θα πρέπει να πληρώνουν οι ίδιοι για τη σύνταξη της ηλεκτρονικής ταυτότητας του κτιρίου αλλά και για κάθε αναθεώρηση που θα πρέπει να γίνεται. Η αμοιβή του μηχανικού θα είναι προφανώς αντικείμενο διαπραγματεύσεων αλλά εκτιμάται ότι θα μπορεί να ξεπερνά τα 150-200 ευρώ για κάθε διαμέρισμα και θα αυξάνεται ανάλογα με το μέγεθος του κτιρίου και τον έλεγχο που απαιτείται.\nΑναρτήθηκε από Η ΦΩΝΗ ΤΗΣ ΕΛΕΥΘΕΡΙΑΣ στις 6:13 μ.μ.\nΑνώνυμος 9 Απριλίου 2014 - 2:27 μ.μ.\n@@ τετοια μας να τα δηλώσουμε????


Genesis Nfg-0784 Nitro 550 Gaming Chair Black/red - Gaming chairs (PER.573400)\nΑρχική > Υπολογιστές > Gaming chairs > GENESIS NFG-0784 NITRO 550 GAMING CHAIR BLACK/RED\nΔιαθεσιμότητα: Αναμένεται νέα παραλαβή στις 03 Φεβρουαρίου\nΑπό χρήστη ΔΗΜΗΤΡΗΣ ΚΟΡΝΑΡΟΣ - Βαθμολογία 4 στις 16-11-2019\nΗ καρεκλα μεχρι στιγμη δειχνει πολύ τιμια αν και είναι μολις ένα μηνα που την εχω . Την αγορασα στα 129 προσφορα οποτε στα λεφτα αυτά δεν παιζει κατι καλυτερο. Ασε που ολες από ένα εργοστασιο βγαινουν και απλα ο καθενας βαζει τη φιρμα του. Το μονο που θελω να επισημανω εινα ότι τα χερουλια κουνανες πολύ ( εχουν τζογο) κατι που με ενοχλεί ειδικα όταν ακουμπάς τους καρπους σου για να παιξεις αλλα νομιζω συνηθίζεται.Η υπολοιπη κατασκευή είναι αρκετα στιβαρη. Το μαξιλαρακι της μεσης το εβγαλα γιατι είναι πολύ σκληρο και σου σπρωχνει τη μεση πολύ αλλα του αυχενα είναι μια χαρα.Και το βασικοτερο χωρις τριξιματα\nΑπό χρήστη ΕΓΓΟΝΙΔΗΣ ΠΑΝΑΓΙΩΤΗΣ - Βαθμολογία 10 στις 29-10-2019\nΤην καρέκλα την έχω περίπου 10 μήνες. Crazy Sundays (139€). Δεν υπάρχει κάτι καλύτερο σε αυτά τα λεφτά. Είμαι 80 κιλά 1.78 και η καρέκλα είναι πολύ καλή και άνετη. Προσπαθώ να βρω κάτι αρνητικό αλλά δεν είναι εύκολο. Το μόνο που θα μπορούσα να πω ως αρνητικό είναι ότι είναι λίγο μικρή η βάση με τα ροδακια και αν θέλεις να κάνεις μπροστά με την καρέκλα πρέπει να κάθεσαι αρκετά πίσω γιατί φέρνει το βάρος σου μπροστά. Μιλάω για την λεπτομέρεια της λεπτομέρειας. 5 στα 5 εύκολα!!\nΑπό χρήστη ΣΑΡΙΔΑΚΗΣ ΣΠΥΡΟΣ - Βαθμολογία 10 στις 27-10-2019\nΑπό χρήστη ΣΙΜΟΣ ΣΙΑΤΕΡΛΗΣ - Βαθμολογία 10 στις 20-02-2019\nΤην πηρα στα 139 με Crazy Sunday πολυ αναπαυτική,ευκολη στην συναρμολόγηση μετα απο 5 ωρες δεν κουρασε καθόλου σε αυτα τα λεφτα ακομα και ενα 50αρι παραπάνω την συνιστώ ανεπιφύλακτα καθως αυτα που προσφέρει τα βρίσκεις σε καρέκλες των 300+\nΑπό χρήστη ΔΗΜΗΤΡΗΣ ΠΑΝΤΑΖΗΣ - Βαθμολογία 10 στις 13-02-2019\nΆψογη για τα χρήματα που έχει ειδικά....\nΑπό χρήστη ΠΙΝΑΚΟΥΛΑΚΗΣ ΠΡΟΚΟΠΙΟΣ - Βαθμολογία 10 στις 29-04-2018\nΤην χτύπησα στα 139 με Crazy Sunday, έψαχνα καιρό καλή καρέκλα σε σωστό budget, πολύ ικανοποιημένος! Άνετη, αναπαυτική, για ώρες χρήσης!\nΑπό χρήστη ΑΛΕΞΑΝΔΡΟΣ ΖΟΥΠΑΣ - Βαθμολογία 10 στις 29-12-2017\nΗ καρέκλα απλά πετάει την έχω 1 χρόνο και είμαι υπερευχαριστημένος! Αξίζει τα λεφτά της και με το παραπάνω!\nΑπό χρήστη XARTOMATZIDIS KOSTAS - Βαθμολογία 10 στις 30-03-2017\nΌτι καλύτερο για gaming και ιδιαίτερα για ταινίες! Πολύ καλή. Άνετη, ξεκούραστη γερή και ποιοτική κατασκευή. Εύκολη στην συναρμολόγηση της.\nGENESIS NFG-0784 NITRO 550 GAMING CHAIR BLACK/RED (PER.573400)\nΑναμένεται νέα παραλαβή στις 03 Φεβρουαρίου\nΑπό χρήστη ΔΗΜΗΤΡΗΣ ΚΟΡΝΑΡΟΣ - Βαθμολογία 4 - 16-11-2019\nΑπό χρήστη ΕΓΓΟΝΙΔΗΣ ΠΑΝΑΓΙΩΤΗΣ - Βαθμολογία 10 - 29-10-2019\nΑπό χρήστη ΣΑΡΙΔΑΚΗΣ ΣΠΥΡΟΣ - Βαθμολογία 10 - 27-10-2019\nΑπό χρήστη ΣΙΜΟΣ ΣΙΑΤΕΡΛΗΣ - Βαθμολογία 10 - 20-02-2019\nΑπό χρήστη ΔΗΜΗΤΡΗΣ ΠΑΝΤΑΖΗΣ - Βαθμολογία 10 - 13-02-2019\nΑπό χρήστη ΠΙΝΑΚΟΥΛΑΚΗΣ ΠΡΟΚΟΠΙΟΣ - Βαθμολογία 10 - 29-04-2018\nΑπό χρήστη ΑΛΕΞΑΝΔΡΟΣ ΖΟΥΠΑΣ - Βαθμολογία 10 - 29-12-2017\nΑπό χρήστη XARTOMATZIDIS KOSTAS - Βαθμολογία 10 - 30-03-2017\nGENESIS NFG-0784 NITRO 550 GAMING CHAIR BLACK/RED PER.573400 PER.573400 GENESIS GENESIS GAMING CHAIRS Κατηγορία: GAMING CHAIRS •GENESIS στην κατηγορία GAMING CHAIRS Genesis Nitro 550 Κάθε έμπειρος παίκτης ξέρει, ότι η άνεση του είναι ένα από τα πιο σημαντικά πράγματα που θα πρέπει να φροντίσει. Ο μεγάλος χρόνος που κάθεται ο μέσος gamer μπροστά στην οθόνη του υπολογιστή του μπορεί να είναι κακή εμπειρία αν δεν προσέχει, για το λόγο αυτό, κάθε gamer θα πρέπει να φροντίσει την ευεξία του σώματος του. Το πρώτο βήμα θα πρέπει να κάνει είναι να εξασφαλίσει την σπονδυλική του στήλη, κάτι που μπορεί να επιτευχθεί εύκολα με την επένδυση σε μια καλή ανατομική καρέκλα. Η Genesis Nitro 550 παρέχει τη μέγιστη άνεση για κάθε gamer, ακόμα και τον πιο απαιτητικό. Ανθεκτικότητα Η κατασκευή της Nitro 550 έγινε με υψηλής ποιότητας, ανθεκτικό μέταλλο. Το σασί κατασκευασμένο με το υλικό αυτό εγγυάται την υψηλή αντοχή σε βλάβες και εξασφαλίζει πολλά χρόνια λειτουργίας. Επιπλέον, το πλαίσιο της καρέκλας περιέχει τον ανελκυστήρα αερίου κατηγορίας 4, ο οποίος είναι σε θέση να σηκώσει μέχρι και 150 κιλά. Χάρη σε αυτές τις λύσεις που προσφέρει, η Nitro 550 είναι πολύ καλή επιλογή για σχεδόν κάθε gamer. Περισσότερες λειτουργίες Η Nitro 550 χαρακτηρίζετε από έναν συνδυασμό υψηλής άνεσης με πολλές λειτουργίες. Το προϊόν προσφέρει ρύθμιση του ύψους του καθίσματος από 8 έως 10 εκατοστά, καθώς και ρυθμιζόμενα μπράτσα, τα οποία μπορούν να γέρνουν προς τα αριστερά ή προς τα δεξιά. Μια άλλη ενδιαφέρουσα λειτουργία είναι η δυνατότητα να ταλαντεύεται, η οποία πρόσφατα κερδίζει σε δημοτικότητα. Επιπλέον, η Nitro 550 έχει ρυθμιζόμενη πλάτη, η οποία θα εκτιμηθεί πολύ από τους gamer, οι οποίοι μερικές φορές χρειάζονται κάποια ανάπαυση ή έναν υπνάκο κατά τη διάρκεια του παιχνιδιού. Μέγιστη άνεση H ταπετσαρία του καθίσματος είναι γεμάτη με υψηλής ποιότητας, μαλακό αφρώδες υλικό, το οποίο έχει 4 εκατοστά πάχος στην πλάτη και 7 εκατοστά στο κάθισμα. Επιπλέον, τόσο η έδρα και η πλάτη είναι κατασκευασμένα για να εξασφαλίζεται η μέγιστη δυνατή άνεση για την υποστήριξη της σπονδυλικής στήλης του gamer. Η Nitro 550 καλύπτεται με ένα ματ, ανθεκτικό, νάιλον υλικό στο εμπρόσθιο μέρος και υψηλής ποιότητας eco δέρμα στο πίσω μέρος. Επιπλέον, υπάρχουν δύο μαλακά μαξιλάρια - το ένα ως στήριγμα κεφαλής, και το άλλο με τους ρυθμιζόμενους ιμάντες, για τη στήριξη της σπονδυλικής στήλης και την βελτιστοποιηση της άνεσης. Τεχνικές προδιαγραφές • Τύπος ανυψωτήρα: Κλάσης 4.• Κατασκευή: Μεταλλικό πλαίσιο.• Υλικό κατασκευής: Ύφασμα / PU δέρμα. • Μέγιστο φορτίο: 150 κιλά.• Ύψος πλάτης: 80 cm. • Βάθος καθίσματος: 49 cm. • Εύρος καθίσματος: 46 cm. • Ύψος καθίσματος: 126 - 131 cm. • Συμπεριλαμβανόμενα αξεσουάρ: Μαξιλάρι προσκέφαλου, μαξιλαράκι οσφυϊκής περιοχής.• Χρώμα: Μαύρο / Κόκκινο.• Εγγύηση: 2 χρόνια. DOA 7 ημερών GENESIS NFG-0784 NITRO 550 GAMING CHAIR BLACK/RED


Tα ιερά Μνημόσυνα | Ορθόδοξοι Ιεραπόστολοι\nΑρχική > News > Tα ιερά Μνημόσυνα\nTα ιερά Μνημόσυνα\nΠΡΟΣΧΕΔΙΟΝ ΕΓΚΥΚΛΙΟΥ ΣΗΜΕΙΩΜΑΤΟΣ\nΤα Μνημόσυνα έπονται της κοιμήσεως προσφιλών μας προσώπων. Και είναι αλήθεια ότι πολλοί από τους πιστούς μας δεν γνωρίζουν πόσο μεγάλη ωφέλεια αποκομίζουν οι κεκοιμημένοι μας από αυτά. Τα μνημόσυνα δεν είναι κάτι το συγκεκριμένο, αλλά μια σειρά διαφόρων εκδηλώσεων αγάπης και φροντίδος των ζώντων για τους κεκοιμημένους. Αυτές οι εκδηλώσεις ξεκινούν με τα γνωστά Κόλλυβα (βρασμένο σιτάρι), τα Τρισάγια, τις Ελεημοσύνες, τις Θείες Λειτουργίες και τις Μνημονεύσεις των ονομάτων τους κατά την Πρόθεση. Κατακλείονται δε με τις προσωπικές μας προσευχές που είναι πολύ σημαντικές. Ως εκ τούτου, επειδή τα μνημόσυνα αυτά καθ' εαυτά είναι ωφέλιμα, σύμφωνα πάντοτε με την διδασκαλία των Άγιων Πατέρων μας, για το λόγο αυτό τα αποκαλούμε Ιερά για να τα διακρίνουμε από κάθε είδους κοσμικά μνημόσυνα που δεν έχουν κανένα πνευματικό, προσευχητικό στοιχείο.\nΜνημόσυνα τελούνταν κατά την αρχαιότητα από τους αρχαίους προγόνους μας. Ήδη όμως κατά την εποχή των Αποστόλων έχουμε μια συγκεκριμένη μορφή μνημοσυνών. Το βιβλίο των Αποστολικών Διαταγών κάνει μια διάκριση, (χρονική σε ό,τι άφορα την τέλεση τους) των μνημοσυνών (Αποστολικές Διαταγές, Βιβλίον Η', κεφ. 43, ΒΕΠΕΣ, τ. 2, σ. 169 & ΕΠΕ, τ. 1, σ. 466-469). Την παράδοση των μνημοσύνων την παραλάβαμε από τον άγιο Διονύσιο τον Αρεοπαγίτη ο όποιος αναφέρει ότι πρέπει να τελούμε μνημόσυνα, ελεημοσύνες και Θ. Λειτουργίες για τους κεκοιμημένους, διότι αυτά παρέχουν άνεση και μεγάλη ωφέλεια. Έτσι η Αποστολική Παράδοση ορίζει τα έξης μνημόσυνα: «Τρίτα», «Ενατα», «Τεσσαρακοστά», «Ενιαύσια». Οι Αποστολικές Διαταγές ορίζουν: «Έπιτελείσθω δε τρίτα των κεκοψημένων εν ψαλμοίς και αναγνώσεσι και προσευχαίς (δηλ. με Θεία Λειτουργία) δια των τριών ήμερων εγερθέντα, και έννατα εις υπόμνησιν των περιόντων και των κεκοιμημένων και τεσσαράκοντα κατά τον παλαιόν τύπον».\nΕίναι επίσης πολύ σημαντικό να κατανοηθεί ότι από τα Αποστολικά χρόνια μνημόσυνο χωρίς Θεία Λειτουργία δεν νοούνταν. Αυτό ήταν κανόνας και για όλα τα Ιερά Μυστήρια της Εκκλησίας μας όπως βάπτιση, γάμος, χρίσμα κ.τ.λ. Σήμερα κατά την λειτουργική μας τάξη μόνον το μυστήριον της Χειροτονίας και τα Μνημόσυνα παρέμειναν πλήρως συνδεδεμένα με την Θεία Λειτουργία.\nΜαρτυρίες περί τελέσεως Θείας Λειτουργίας υπέρ αναπαύσεως κεκοιμημένων έχουμε τις ακόλουθες:\n1)\tΟ Ιερός Αυγουστίνος αναφέρει περί της Θείας Λειτουργίας που ετελείτο κατά το έθος, για την ανάπαυση της κεκοιμημένης μητρός του, λίγο μετά την κοίμηση της (Αυγουστίνος, Confessiones IX, 12).\n2)\tΟ άγιος Κύριλλος Ιεροσολύμων αναφέρει για τις μνημονεύσεις της Εκκλησίας κατά την Θ. Λειτουργία των κεκοιμημένων οι όποιες όλες μαζί προσφέρουν «μεγίστην όνησιν» στις ψυχές των προσφιλών μας προσώπων «υπέρ ων η δέησης προσφέρεται της αγίας και φρικωδέστατης προκειμένης θυσίας», (Κυρίλλου Ιεροσολύμων, Μυσταγωγικοί Κατηχήσεις, Ε', 9, P.G. 33,1117Α).\n3) Ο άγιος Ιωάννης ο Χρυσόστομος θεωρεί αποστολική νομοθεσία «το επί των φρικτών μυστηρίων μνήμην ποιείσθε των απελθόντων», αυτό που γίνεται δηλαδή κατά την τέλεση της Θείας Λειτουργίας η όποια προσφέρει πλουσιοπάροχα «πολύ κέρδος» και «πολλήν ωφέλειαν στις ψυχές των κεκοιμημένων» (Ίω. Χρυσόστομος, Λόγος Γ', Προς Φιλιππησίους, 4, ΕΠΕ, τ. 21, σ. 388-417 καί Λόγος Γ', Προς Εφεσίους, ΕΠΕ, τ. 20, 464-493).\nΕκ των ως άνω πηγών και εκ πολλών άλλων που δεν αναφέρουμε εδώ αποδεικνύεται ότι δεν μπορεί να νοηθεί μνημόσυνο αποσυνδεδεμένο από το μυστήριο της Θείας Ευχαριστίας. Και τούτο διότι η σύνδεση της Θείας Λειτουργίας μετά του Μνημόσύνου δηλώνει τον εκκλησιαστικό δεσμό και την ένωση της επί γης στρατευόμενης μετά της εν ουρανοίς θριαμβευούσης Εκκλησίας, δηλαδή των ζώντων μετά των κεκοιμημένων στο κοινό ποτήριο της ζωής. Κατά τη συστολή δε των Τιμίων Δώρων στο Άγιο Ποτήριο ο λειτουργός λέγει: «Απόπλυνον Κύριε τα αμαρτήματα των ενθάδε μνημονευθέντων δούλων σου (ένν. τις μνημονευθείσες ψυχές που έχουν τη μορφή μαργαριτών πάνω στο Άγιο Δισκάριο), πρεσβείαις της Υπεραγίας ημών Θεοτόκου και Αειπαρθένου Μαρίας». Αυτό φανερώνει τη σπουδαιότητα της μνημονεύσεως των ονομάτων κατά την ακολουθία της Προθέσεως και τον πόθο εκπληρώσεως του αιτήματος της χριστιανικής συνάξεως για τη συγχώρεση των αμαρτωλών, ζώντων και κεκοιμημένων, όταν ενώνονται με το Σώμα και το Αίμα του Χριστού.\nH αποσύνδεση του μνημόσυνου από την Θεία Λειτουργία συνιστά παράβαση του εκκλησιαστικού λειτουργικού κανόνος και της Ιεράς ημών Παραδόσεως που θέλει τα μνημόσυνα συνδεδεμένα πάντα με την Θεία Λειτουργία. Επίσης και το νέο φαινόμενο των ημερών μας να τελούνται, κατά την ίδια ημέρα στον ίδιο Ιερό Ναό, ξεχωριστά τα μνημόσυνα θεωρείται απαράδεκτο. Η αποσύνδεση των μυστηρίων και ακολουθιών από την ιερά σύναξη των πιστών, φανερώνει ένα και μόνο πράγμα, ότι ο ατομισμός και το ίδιον θέλημα επικρατεί και στα της Εκκλησίας.\nΠληροφορούμενοι ότι εις την Ιεράν Ημών Μητρόπολιν τινές των κληρικών τελούν μνημόσυνα εις τα σπίτια των πιστών, αυτό φανερώνει την πλήρη παρέκκλιση από την Ιεράν και αμώμητον ημών Παράδοσιν καθώς και από την Ορθόδοξον Εκκλησιολογίαν, πράξις που τυγχάνει μεγάλο αμάρτημα και βαρύνει την ιερατικήν συνείδησιν. Η νεοφανής αυτή συνήθεια ζημιώνει διπλώς την αγία μας Εκκλησία, πνευματικώς και υλικώς. Πνευματικώς γιατί οι πιστοί μας πρέπει να διδάσκονται από τους ποιμένας των την αλήθειαν άμα δε και την ακρίβειαν των τελουμένων εν τη λατρεία της Εκκλησίας μας. Υλικώς δε διότι οι πιστοί αποξενούμενοι από την παρουσία τους στο ναό δεν θα μάθουν να προσφέρουν έστω και το ελάχιστον της προσφοράς τους αγοράζοντας ένα κερί διά την συντήρησιν και διά τον εξωραϊσμόν του. Επιπροσθέτως η πράξις αυτών των κληρικών τυγχάνει και πολύ πονηρά παρακινούμενη από ποταπά κριτήρια.\nΔι' όλα τα θεολογικώς προαναφερθέντα και εν τη Ιερά Παραδόσει μας τεκμηριωμένα από τούδε και έξης απαγορεύεται οποιαδήποτε τέλεσις Μνημόσυνου εις οικίαν και άνευ τελέσεως της Θείας Λειτουρνίας. Όλα δε τα μνημόσυνα δηλ, τριήμερα, εννιαήμερα, τεσσαρακοστά, τρίμηνα, εξάμηνα, εννιάμηνα και ετήσια θα τελούνται συναπτά μετά της θείας Λειτουρνίας. Άπαντες οι ιερείς της Ίερας Ημών Μητροπόλεως στηριζόμενοι εις την Ιεράν ημών Παράδοσιν από τούδε θα ενημερώνετε τους πιστούς, ήδη από την ήμερα της κηδείας, δια τα περί των μνημοσυνών οριζόμενα και τελούμενα και ουδεμία παρεκκλησιών θα επιδέχεσθε απ' αυτών. Οι πιστοί οφείλουν προκειμένου να τελέσουν ένα από τα προαναφερθέντα μνημόσυνα από μέρες πριν να ειδοποιούν τον ιερέα τους προκειμένου να προσκαλείται εγκαίρως ο ιεροψάλτης, να προετοιμάζεται καταλλήλως ο ναός, όπως επίσης να προσφέρονται εκ μέρους της οικογενείας της τελούσης μνημόσυνον απαραιτήτως τα κάτωθι: α) πρόσφορο ζυμωτόν περιτυλιγμένον σε λευκή πετσέτα, β) νάμα πάντοτε χρώματος ερυθρού και ουχί ξανθού, γ) τέσσερεις μελισσοκερένιες λαμπάδες (2 για την Αγία Τράπεζα, 1 για την Ιερά Πρόθεση και 1 για το τραπέζι του μνημοσύνου), δ) έλαιον αγνόν, ε) καρβουνάκια και στ) θυμίαμα. Το προσφερθέν κόλλυβον να είναι όπως η Παράδοσις ορίζει και ουδέν άλλο είδος, όπως κουλουράκια, κ.ά. Ακόμη και εις το Τρισάγιον που διαβάζεται είτε εντός του ναού είτε επί του τάφου στο κοιμητήριον προσφέρεται πάντοτε μόνον κόλλυβον ή πρόσφορον ή τίποτα.


Η Disney ρίχνει υπέρογκα ποσά για τις σειρές της Marvel - Unboxholics.com\nΙσάξια budget με τις ταινίες του MCU\nΗ Disney ετοιμάζεται για ένα άκρως επιθετικό λανσάρισμα της streaming υπηρεσίας της, αλλά το καλύτερο το ετοιμάζει για το άμεσο μέλλον. Μια πλειάδα νέων τηλεοπτικών σειρών στο σύμπαν της Marvel θα έρθει στο Disney+ και η εταιρία δεν χαρίζεται καθόλου όσον αφορά το χρήμα που θα πέσει για αυτές.\nΣύμφωνα με το ρεπορτάζ του Variety, οι παραγωγές της Marvel Studios για το Disney+, όπως τα The Falcon and the Winter Soldier, WandaVision και Hawkeye θα έχουν budget "συγκρίσιμο με αυτών των μεγάλων ταινιών". Τι σημαίνει αυτό; Με μερικά απλά μαθηματικά εάν πάρουμε την πιο...φτηνή παραγωγή του MCU που είναι το Doctor Strange με ένα budget των $160 εκατομμυρίων, τότε οι σειρές θα κυμαίνονται σε αυτά τα επίπεδα.\nΜάλιστα, το ρεπορτάζ αναφέρει πως το κόστος των παραγωγών θα κυμαίνεται μεταξύ 100-150 εκ. δολάρια. Εάν ισχύουν αυτοί οι αριθμοί και βάσει του ότι τα επεισόδια θα είναι έξι ή οκτώ ανάλογα τη σειρά, τότε το κόστος του κάθε επεισοδίου θα κυμαίνεται μεταξύ 15 και 25 εκατομμύρια δολάρια.\nΑυτή η προσπάθεια γίνεται ούτως ώστε να διατηρηθεί το επίπεδο των εφέ και της συνολικής ποιότητας των σειρών, στα ίδια επίπεδα με αυτά των ταινιών της Marvel Studios.\nΑπό το 2020 και έπειτα το MCU θα παίξει μεγάλο ρόλο στην ανάπτυξη του Disney+, το οποίο τότε θα αρχίσει να λανσάρεται και σε άλλες γωνιές του πλανήτη, καθώς στις 12 Νοεμβρίου θα ξεκινήσει η λειτουργία του στις ΗΠΑ.\nTags: marvel studios mcu phase 3 loki wandavision disney+ the falcon and the winter soldier


Ολυμπιακός: Εντυπωσιακή εμφάνιση και παραλίγο… 100άρα κόντρα στο Ρέθυμνο - BASKETBALL\nΤετ 05 Σεπτεμβρίου 2018 20:42 από vagelis kond\nΑυτή την φορά η πειραϊκή ομάδα νίκησε το Ρέθυμνο με 99-66, σε παιχνίδι που διεξήχθη στο ΣΕΦ κεκλεισμένων των θυρών. Από το τελικό σκορ γίνεται αντιληπτό ότι οι «ερυθρόλευκοι» έκαναν ό,τι ήθελαν στο παρκέ και από το πρώτο μέχρι το τελευταίο λεπτό της αναμέτρησης η διαφορά δυναμικότητας των δύο αντιπάλων ήταν κάτι παραπάνω από εμφανής.\nΤο σημερινό τεστ ήταν το πρώτο για τους Πειραιώτες μετά την επιστροφή τους από το Μέτσοβο, όπου διεξήχθη το βασικό μέρος της προετοιμασίας τους. Ο Ντέιβιντ Μπλατ είδε τους παίκτες του να αποδίδουν πολύ καλά στην άμυνα, ενώ παρά τις πολλές απουσίες που υπήρχαν (Πρίντεζης, Μάντζαρης, Παπανικολάου, Στρέλνιεκς, Τίμα, Μιλουτίνοβ), και στο επιθετικό κομμάτι η «ερυθρόλευκη μηχανή» δούλεψε άψογα.\nΕτικέτες: διαφορά πρώτο ρέθυμνο ομάδα πόντους διεξήχθη τελείωσε ολυμπιακού πειραϊκή παίκτες 3918 πόντων συνέχεια ανάλογη κατέβασαν


Αθλητικός Όμιλος Άνδρου | AndriakiPress\nΑθλητικός Όμιλος Άνδρου\nΜια νέα αθλητική κυψέλη γεννήθηκε στο νησί μας\nΕίναι αδιαμφισβήτητο και γνωστό σε όλους, άντρες και γυναίκες όλων των ηλικιών, πως η άθληση είναι απαραίτητη προϋπόθεση για την σωματική, πνευματική και ψυχική υγεία μας. Γνωστό και το ρητό των αρχαίων προγόνων μας «νους υγιής εν σώματι υγιή», εννοώντας φυσικά πως η άσκηση καλλιεργεί σώμα και πνεύμα.\nΓνωστή είναι και η αγάπη που έχουμε για τον αθλητισμό στο νησί μας, την Άνδρο. Πολλοί από εμάς ασχολούμαστε στον ελεύθερο χρόνο μας με τα αγαπημένα μας σπορ. Ιστιοπλοΐα, ιστιοσανίδα, στίβος, ποδόσφαιρο, είναι μερικά από τα αθλήματα που έχουν αναπτυχθεί στο νησί μας επίσημα, μέσα από συλλόγους. Ποδηλασία, τένις, κολύμβηση κ.α., έχουν πιο ατομική χροιά και δεν στηρίζονται ακόμα από συλλογική προσπάθεια.\nΤα τελευταία τρία χρόνια προσπαθήσαμε να αναπτύξουμε ένα πανέμορφο ομαδικό άθλημα, ένα άθλημα που έχει κάνει τους Έλληνες πολλές φορές υπερήφανους. Είναι το άθλημα της καλαθοσφαίρισης, γνωστό σε όλους μας, ως «μπάσκετ». Το μπάσκετ στην Άνδρο είναι πολύ αγαπητό σπορ κι έχει βρει πολλούς φίλους, αλλά και ικανότατους αθλητές. Έτσι λοιπόν αποφασίσαμε να το οργανώσουμε και να το αναπτύξουμε προς όφελος, πάνω απ’ όλα, της νεολαίας.\nΠριν τρία χρόνια, το καλοκαίρι του 2011, οργανώθηκε με μεγάλη επιτυχία το πρώτο πανανδριακό τουρνουά μπάσκετ, που κράτησε 3 ημέρες, στο Γαύριο. Το φθινόπωρο ξεκινήσαμε το πρώτο πανανδριακό πρωτάθλημα, που τελείωσε το καλοκαίρι του 2012 και με τον ίδιο τρόπο έγινε και το δεύτερο πρωτάθλημα, το οποίο ολοκληρώθηκε το καλοκαίρι του 2013, με το final four στη Μεσαριά. Η συμμετοχή σε όλα τα παραπάνω ήταν μεγάλη. Πάνω από 70 αθλητές αγωνίστηκαν στο άθλημα που αγαπάνε. Τα οφέλη από όλο αυτό το εγχείρημα δεν χρειάζεται να τα αναφέρουμε. Είναι αυτονόητα και τα γνωρίζουν όλοι.\nΠαράλληλα ξεκινήσαμε το καλοκαίρι του 2011 αθλητικά τριβδόμαδα εκμάθησης καλαθοσφαίρισης (summer basket camp) για τους μικρούς φίλους του αθλήματος. Φέτος το καλοκαίρι διοργανώσαμε το 3ο «αθλητικό σχολείο» εκμάθησης μπάσκετ και η συμμετοχή ήταν πολύ μεγάλη. Πάνω από 50 παιδιά, ηλικίας από 06 μέχρι 13 ετών έτρεξαν, έπαιξαν και διασκέδασαν, μαθαίνοντας και παίζοντας μπάσκετ.\nΌλα τα παραπάνω μας οδήγησαν στην απόφαση να προχωρήσουμε στην ίδρυση αθλητικού συλλόγου, με κύριο άθλημα την καλαθοσφαίριση. Προσδοκία και όραμα του συλλόγου μας είναι να φέρει κοντά στον αθλητισμό την νεολαία και να καλλιεργήσει στα παιδιά μας το αθλητικό μεγαλείο και ιδεώδες.\nΈτσι κάπως ωρίμασε η ιδέα και ο «ΑΘΛΗΤΙΚΟΣ ΟΜΙΛΟΣ ΑΝΔΡΟΥ» συνεστήθη και επίσημα πλέον, στις 9 Σεπτεμβρίου. Είμαστε υπερήφανοι, που επιτέλους το νησί μας έχει και μπασκετικό σωματείο. Συγχρόνως έγιναν όλες οι ενέργειες και εξασφαλίσαμε και τη συμμετοχή μας στο Κυκλαδικό πρωτάθλημα, δίνοντας έτσι την ευκαιρία στους αθλητές μας να αναμετρηθούν με τα άλλα σωματεία των γειτονικών μας νησιών.\nΑυτό που απομένει και είναι και το δυσκολότερο κομμάτι του εγχειρήματος, είναι η διάρκεια που θα έχει ο σύλλογος. Απαραίτητη προϋπόθεση για την διάρκεια, αποτελεί η στήριξη του κόσμου, καθώς στις σημερινές δύσκολες συνθήκες, χωρίς στήριξη είναι πολύ δύσκολο να έχει συνέχεια ο σύλλογος.\nΣκοπός του συλλόγου και όλης αυτής της προσπάθειας είναι να εξασφαλίσουν τα παιδιά μας μια υγιή και πολύτιμη ενασχόληση.\nΜεγάλος στόχος του εγχειρήματος είναι η κατασκευή ενός κλειστού αθλητικού κέντρου στην Άνδρο, που θα δώσει ακόμα μεγαλύτερη ώθηση στον αθλητισμό, στο νησί μας.\nΤο κλειστό αθλητικό κέντρο θα αποτελέσει τον πυρήνα για ποικίλες άλλες εκδηλώσεις, όπως συνέδρια, σχολές εκμάθησης παραδοσιακών χορών, τοπικών μουσικών οργάνων, προγράμματα εκγύμνασης ενηλίκων και πολλά άλλα. Εκτός των ανωτέρω ένα τέτοιο κέντρο μας δίνει την ευκαιρία για ανάπτυξη του αθλητικού και του συνεδριακού τουρισμού και τη δυνατότητα στο νησί μας να αποκτήσει περισσότερους φίλους και επισκέπτες.\nΌλα αυτά πρέπει η Δημοτική Αρχή να τα δει πολύ σοβαρά και μέσα από χρηματοδοτήσεις να κάνει το όνειρο μικρών και μεγάλων, πραγματικότητα.\nΚάθε στήριξη στο σύλλογο και στην ομάδα μας, τόσο από τη δημοτική αρχή, όσο και από τους Ανδριώτες συμπολίτες μας, είναι καλοδεχούμενη και θα έλεγα απαραίτητη.\nΦωτιά στην Σταυροπέδα.


Πρέμιερ Λιγκ: Μ.Σίτι- Άρσεναλ – BetWeekend\nΠρέμιερ Λιγκ: Μ.Σίτι- Άρσεναλ\nΣτο Etihad τα πάντα κινούνται στον αστερισμό του CR7 και η πιθανή μεταγραφή του στους “πολίτες” έχει επισκιάσει ακόμη και την δήλωση του Πεπ Γκουαρδιόλα πως το 2023 που λήγει το συμβόλαιο του δεν θα συνεχίσει στον πάγκο της ομάδας.\nΟι γηπεδούχοι μετά την ήττα της πρεμιέρας από την Τότεναμ (0-1) στο Λονδίνο πέτυχαν την “παρθενική” τους νίκη σκορπίζοντας την νεοφώτιστη Νόριτς με 5-0.\nΑξίζει να αναφερθεί πως και πέρσι για την τελευταία αγωνιστική είχαν συντρίψει με το ίδιο σκορ την Έβερτον.\nΜάλιστα εντός έδρας τρέχουν ένα ρεκόρ με 4/5 νίκες έχοντας πέρσι και την καλύτερη αντίστοιχα συγκομιδή με 13 νίκες συνολικά στην Premier League στο γήπεδο τους.\nΕκτός δράσης είναι οι: Κέβιν Ντε Μπρούινε- Φόντεν και ο Μεντί που έχει αποβληθεί από την ομάδα μετά τις βαριές κατηγορίες που τον βαραίνουν για απόπειρες βιασμών.\nΔεν αλλάζει το “4-3-3” με επιθετική τριπλέτα τους: Γκρίλις, Μαχρέζ και Στέρλινγκ.\nΟ τελευταίος έχει σκοράρει και στα 4 πιο πρόσφατα παιχνίδια κόντρα στους “κανονιέρηδες”.\nΟι Λονδρέζοι ήδη μετράνε 2/2 ήττες στην εκκίνηση του πρωταθλήματος και η διοίκηση – που ξόδεψε 140 εκ λίρες στις καλοκαιρινές μεταγραφές αλλά δεν βλέπει στο γήπεδο τα ανάλογα αποτελέσματα- διαμήνυσε στον Αρτέτα πως έχει άλλα 5 παιχνίδια περιθώριο για να “σώσει” την δουλειά του.\nΤο εύκολο 6-0 επί της Γουέστ Μπρόμιτς μεσοβδόμαδα για το Carabao Cup επανέφερε κάποια χαμόγελα στο Emirates αλλά αλλοίμονο εάν αποπροσανατολίσει άπαντες στον σύλλογο ενόψει “πολιτών”.\nΤρεις σερί ήττες στην εκκίνηση του πρωταθλήματος η Άρσεναλ έχει να υποστεί από το 1955 (!) ενώ αν δεν βρει και πάλι δίχτυα θα έχει συμπληρώσει για 3η φορά στην ιστορία της ανάλογο αρνητικό ρεκόρ.\nΕτοιμοπόλεμοι οι: Ομπαμεγιάνγκ- Λακαζέτ όχι όμως και οι: Γκάμπριελ, Γουάιτ, Πάρτεϊ και ο Μπεγερίν.\nΛογικά θα δούμε το “4-2-3-1” με καρέ μπροστά τους: Εμίλ Σμιθ Ρόου, Όντεγκααρντ, Ομπαμεγιάνγκ και τον Σάκα.\nΠροϊστορία: Η Μ.Σίτι έχει κερδίσει στα 10/11 πιο πρόσφατα παιχνίδια της την Άρσεναλ σε όλες τις διοργανώσεις και στις 9/11 από αυτές από το ημίχρονο.\n* Οι πρωταθλητές είναι σε πολύ καλύτερη κατάσταση από ότι οι “κανονιέρηδες” που δεν βλέπονται στο πρωτάθλημα. Σε combo εδώ ο Άσος με τα πάνω από δυο τέρματα σε απόδοση 1,75.\nΑρσεναλ premier league μαντσεστερ σιτι


Στο λιμένα Καλαμάτας το κρουαζιερόπλοιο "Thomson Dream"\nΣήμερα, Πέμπτη 26 Μαΐου 2016 και ώρα 7.40, στο λιμάνι της Καλαμάτας κατέπλευσε για πρώτη φορά φέτος το κρουαζιερόπλοιο "Thomson Dream", νηολογίου Μάλτας. Στο πλοίο επιβαίνουν 1.514 επιβάτες και πλήρωμα 632 ατόμων, με επικεφαλής Νορβηγό πλοίαρχο. Οι επιβάτες είναι κατά κύριο λόγο Βρετανοί. Το σκάφος προήρχετο από το λιμάνι της Σαντορίνης και ο επόμενος σταθμός του είναι εκείνο της Κέρκυρας, για τον οποίον ανεχώρησε στις 14.00.\nΟι περισσότεροι από τους επισκέπτες περιηγήθηκαν την Καλαμάτα, είτε με τα πόδια, είτε με αστικό λεωφορείο, είτε με ταξί, ενώ με δύο λεωφορεία ορισμένοι τουρίστες πήγαν εκδρομή στην Αρχαία Μεσσήνη, αφού προηγουμένως έκαναν μια σύντομη περιήγηση στην πόλη.\nΤο σκάφος "Thomson Dream" αναμένεται να επισκεφθεί εκ νέου την Καλαμάτα στις 21 Ιουλίου, στις 18 Αυγούστου και στις 29 Σεπτεμβρίου.


Προστέθηκαν μόλις στην διεθνή αγορά τα νέα Xiaomi Mi 10T και 10T Pro με προσαρμοσμένες οθόνες στα 144Hz | Techingreek.com\nΠροστέθηκαν μόλις στην διεθνή αγορά τα νέα Xiaomi Mi 10T και 10T Pro με προσαρμοσμένες οθόνες στα 144Hz\nΦαντάζουν υπέροχα τα νέα Mi 10T και Mi 10T Pro που ανακοινώθηκαν πριν από λίγα λεπτά και είναι τα πρώτα τηλέφωνα της Xiaomi με οθόνες των 144Hz. Ακόμα καλύτερα, οι επίπεδες LCD έχουν προσαρμοστικό ρυθμό ανανέωσης και μπορούν να φτάσουν τα 30Hz για να χωρέσουν όλο το περιεχόμενο. Υπάρχουν επίσης ενδιάμεσες λειτουργίες, όπως 48Hz για ταινίες, 60Hz για κανονικό βίντεο, 90Hz και 120Hz.\nΟι καθαρές αυτές σε ευκρίνεια οθόνες έχουν διαγώνιο 6,67 ιντσών και ανάλυση 1080p + (20: 9). Είναι πιστοποιημένες με HDR10 και διαθέτουν έως και 650 nits σε πλήρη προβολή τους. Το μπροστινό μέρος προστατεύεται από το Gorilla Glass 5, ένα άλλο φύλλο GG5 καλύπτει το πίσω μέρος. Τα πλαίσια είναι κατασκευασμένα από κράμα αλουμινίου και στο πλάι υπάρχουν αναγνώστες δακτυλικών αποτυπωμάτων.\nΚαι τα δύο τηλέφωνα τροφοδοτούνται από ένα chipset Snapdragon 865 (όχι την έκδοση Plus) και εκτελούν MIUI 12 (με βάση το Android 10). Έχουν 5.000 mAh μπαταρίες που μπορούν να φορτιστούν γρήγορα χρησιμοποιώντας τον συμπεριλαμβανόμενο φορτιστή ισχύος 33W.\nΤο Xiaomi Mi 10T Pro διαθέτει τριπλή κάμερα με πρωταρχική μονάδα 108MP. Ο αισθητήρας 1 / 1,33 “διαθέτει 4-σε-1 binning (για 27 εκατομμύρια 1,6 μm pixel) και ο φακός f / 1,7 προσθέτει οπτική σταθεροποίηση εικόνας (OIS). Οι λειτουργίες εγγραφής βίντεο ανέρχονται σε ανάλυση 8K στα 30 fps.\nΣτη συνέχεια υπάρχει μια κάμερα υπερύθρων 123 ° με αισθητήρα 13MP (1,12 μm pixel, φακός f / 2,4). Η τρίτη μονάδα είναι μια κάμερα macro 5MP που μπορεί να εστιάσει μεταξύ 2 cm και 10 cm (0,8-4 ίντσες).\nΣτο μπροστινό μέρος έχει τοποθετηθεί μια κάμερα 20MP ενσωματωμένη σε μια τρύπα και υποστηρίζει HDR, νυχτερινή λειτουργία και βίντεο αργής κίνησης 120fps.\nΑφήνοντας το θέμα των καμερών στην άκρη, οι μόνες διαφορές που απομένουν μεταξύ των δύο μοντέλων είναι ο χώρος αποθήκευση και φυσικά, η τιμή. Το Mi 10T Pro διαθέτει μνήμη RAM 8 GB και ROM 128 GB ή 256 GB. Το vanilla Mi 10T ξεκινά με 6 GB RAM, υπάρχει επιλογή 8 GB, αλλά και στις δύο περιπτώσεις έχετε αποθηκευτικό χώρο 128 GB.\nΑυτά τα δύο περιέχουν συνδεσιμότητα 5G με δύο υποδοχές SIM, Wi-Fi 6, NFC και IR blaster.\nΤο vanilla Mi 10T (6/128 GB) θα είναι διαθέσιμο σύντομα στην Ευρώπη στην τιμή των 500 €, η έκδοση με μνήμη RAM 8 GB κοστίζει 50 € περισσότερο. Το Mi 10T Pro (8/128 GB) ξεκινά από 600 €, μπορείτε να διπλασιάσετε τον αποθηκευτικό χώρο εάν διαθέστε έξτρα άλλα 50 €. Θα είναι διαθέσιμα μέσω ενός δικτύου συνεργατών, τόσο λιανοπωλητών όσο και μέσω παρόχων κινητής τηλεφωνίας: